hotchpotch/miracl-hf-unified huggingface dataset:
উইলিয়াম কারভালহো
উইলিয়াম সিলভা দে কারভালহো (জন্ম: ৭ এপ্রিল ১৯৯২) হলেন একজন পর্তুগিজ পেশাদার ফুটবলার, যিনি পর্তুগিজ ক্লাব স্পোর্চিং সিপি এবং পর্তুগাল জাতীয় দলের হয়ে একজন মধ্যমাঠের খেলোয়াড় হিসেবে খেলেন।
তিনি তার ক্যারিয়ারের অধিকাংশ সময় স্পোর্চিং সিপি অতবাহিত করেছেন। তিনি মাত্র ১৮ বছর বয়সে ক্লাবটির হয়ে তার পেশাদার ক্যারিয়ারে অভিষেক করেন। তিনি এপর্যন্ত ক্লাবটির হয়ে প্রায় ১৫০ ম্যাচ খেলছেন এবং ২০১৫ সালে তাকা দে পর্তুগাল জয়লাভ করতে ক্লাবটিকে সহায়তা করেছেন।
২০১৩ সালে, পর্তুগাল জাতীয় দলের হয়ে খেলার মাধ্যমে তিনি আন্তর্জাতিক পর্যায়ে অভিষেক করেন। তিনি ২০১৪ ফিফা বিশ্বকাপ এবং ২০১৬ উয়েফা ইউরোর মতো প্রতিযোগিতায় পর্তুগালের প্রতিনিধিত্ব করেছেন।
স্পোর্চিং সিপি
পর্তুগাল অনূর্ধ্ব-২১
পর্তুগাল
জুয়াও মারিও
জুয়াও মারিও নাভাল দা কোস্তা এদুয়ার্দো (; জন্ম: ১৯ জানুয়ারি ১৯৯৩) হলেন একজন পর্তুগিজ পেশাদার ফুটবলার, যিনি ইতালীয় ক্লাব ইন্টার মিলান হতে ইংরেজ ক্লাব ওয়েস্ট হ্যাম ইউনাইটেডে ধারে এবং পর্তুগাল জাতীয় দলের হয়ে একজন মধ্যমাঠের খেলোয়াড় হিসেবে খেলেন।
স্পোর্চিং সিপির যুব পর্যায়ের হয়ে খেলার মাধ্যমে তিনি তার পেশাদার ক্যারিয়ার শুরু করেন। পরবর্তীতে ২০১৪ সালে, তিনি ভিতোরিয়া সেতুবাওয়ে ধারে খেলেন এবং পরের মৌসুমের দলে ফিরে দলের হয়ে বেশ কয়েকটি ট্রফি জয়লাভ করেন, যার মধ্যে ২০১৫ সালের তাকা দে পর্তুগাল ট্রফি উল্লেখযোগ্য।
২০১৪ সালে, পর্তুগাল জাতীয় দলের হয়ে খেলার মাধ্যমে তিনি আন্তর্জাতিক পর্যায়ে অভিষেক করেন। তিনি ২০১৬ উয়েফা ইউরোজয়ী পর্তুগাল দলের একজন সদস্য ছিলেন।
স্পোর্চিং
পর্তুগাল
তেওয়ারীগঞ্জ ইউনিয়ন
তেওয়ারীগঞ্জ বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন।
২০১১ সালের আদমশুমারি অনুযায়ী তেওয়ারীগঞ্জ ইউনিয়নের জনসংখ্যা ছিল ২৬,৯১১ জন। এর মধ্যে পুরুষ ১৩,০৭৬ জন এবং নারী ১৩,৮৩৫ জন।
লক্ষ্মীপুর সদর উপজেলার সর্ব-দক্ষিণে তেওয়ারীগঞ্জ ইউনিয়নের অবস্থান। এ ইউনিয়নের পূর্বে কুশাখালী ইউনিয়ন, উত্তরে মান্দারী ইউনিয়ন ও লাহারকান্দি ইউনিয়ন, পশ্চিমে ভবানীগঞ্জ ইউনিয়ন, দক্ষিণ-পশ্চিমে কমলনগর উপজেলার তোরাবগঞ্জ ইউনিয়ন এবং দক্ষিণে নোয়াখালী জেলার নোয়াখালী সদর উপজেলার আণ্ডারচর ইউনিয়ন অবস্থিত।
২০০৮ সালে ১৭নং ভবানীগঞ্জ ইউনিয়নকে ভাগ করে ১৯নং তেওয়ারীগঞ্জ ইউনিয়ন গঠিত হয়।
তেওয়ারীগঞ্জ ইউনিয়ন লক্ষ্মীপুর সদর উপজেলার আওতাধীন ১৯নং ইউনিয়ন পরিষদ। এ ইউনিয়নের প্রশাসনিক কার্যক্রম লক্ষ্মীপুর সদর থানার আওতাধীন। এটি জাতীয় সংসদের ২৭৬নং নির্বাচনী এলাকা লক্ষ্মীপুর-৩ এর অংশ। এটি ১১টি মৌজা নিয়ে গঠিত। এ ইউনিয়নের গ্রামসমূহ হল:
তেওয়ারীগঞ্জ ইউনিয়নের স্বাক্ষরতার হার ৩৬.১০%। এ ইউনিয়নে ২টি মাধ্যমিক বিদ্যালয়, ১টি দাখিল মাদ্রাসা, ১০টি প্রাথমিক বিদ্যালয় ও ৫টি নূরানী মাদ্রাসা রয়েছে।
মানুয়েল ফের্নাঞ্জেস
মানুয়েল এনহিকে তাভারেস ফের্নাঞ্জেস (; জন্ম: ৫ ফেব্রুয়ারি ১৯৮৬) হলেন একজন পর্তুগিজ পেশাদার ফুটবলার, যিনি রুশ ক্লাব লকোমটিভ মস্কো এবং পর্তুগাল জাতীয় দলের হয়ে একজন মধ্যমাঠের খেলোয়াড় হিসেবে খেলেন।
তিনি মাত্র ১৮ বছর বয়সে, বেনফিকার হয়ে খেলার মাধ্যমে তার পেশাদার ক্যারিয়ার শুরু করেন। পরবর্তীতে তিনি তার যোগ্যতা প্রমাণের জন্য ইংল্যান্ড এবং স্পেনে ক্লাবে খেলেন। তিনি এভার্টন এবং ভ্যালেন্সিয়ার মতো ক্লাবে খেলেছেন। তিনি ২০১১ সালের জানুয়ারি মাসে, তুর্কি ক্লাব বেশিকতাসের সাথে এক চুক্তি স্বাক্ষর করেন। তিনি এই ক্লাবের সাথে সাড়ে তিন বছর ছিলেন। অতঃপর ২০১৪ সালে তিনি রুশ ক্লাব লকোমটিভ মস্কোতে যোগদান করেন।
ফের্নাঞ্জেস পর্তুগালের বেশ কয়েকটি বয়সভিত্তিক দলে খেলেছেন। তিনি পর্তুগাল অনূর্ধ্ব-২১ দলে খেলার সময় ২টি উয়েফা ইউরোপিয়ান চ্যাম্পিয়নশিপ খেলেছেন। ২০০৫ সালে, পর্তুগাল জাতীয় দলের হয়ে খেলার মাধ্যমে তিনি আন্তর্জাতিক পর্যায়ে অভিষেক করেন।
অ্যাদ্রিয়েন সিলভা
অ্যাদ্রিয়েন সেবাস্টিয়েন পেহুশে দা সিলভা (জন্ম: ১৫ মার্চ ১৯৮৯), অ্যাদ্রিয়েন সিলভা নামে অধিক পরিচিত, হলেন একজন পর্তুগিজ পেশাদার ফুটবলার, যিনি ইংরেজ ক্লাব লেস্টার সিটি এবং পর্তুগাল জাতীয় দলের হয়ে একজন মধ্যমাঠের খেলোয়াড় হিসেবে খেলেন।
তিনি মাত্র ১৮ বছর বয়সে, স্পোর্চিং সিপির হতে খেলার মাধ্যমে তার পেশাদার ক্যারিয়ার শুরু করেন। পরবর্তীতে তিনি মাকাবি হাইফা এবং একাদেমিকার মতো ক্লাবে ধারে খেলেন। তিনি স্পোর্চিং সিপির হয়ে খেলার সময় তাকা দে পর্তুগাল ট্রফি জয়লাভ করেন। তিনি স্পোর্চিং সিপির হয়ে ২৩৭টি ম্যাচ খেলেছেন যার মধ্যে তিনি ৩৯টি গোলে করেন।
তিনি তার ড্রিবলিং এবং পাস দেওয়ার কৌশলের জন্য অধিক পরিচিত। তিনি পর্তুগালের বয়সভিত্তিক দলের হয়ে সর্বমোট ৪৬টি ম্যাচ খেলেছেন, যার মধ্যে ১৩টি খেলেছেন পর্তুগাল অনূর্ধ্ব-২১ দলের হয়ে। তিনি ২০১৪ সালে, পর্তুগাল জাতীয় দলের হয়ে খেলার মাধ্যমে আন্তর্জাতিক পর্যায়ে অভিষেক করেন। তিনি ২০১৬ উয়েফা ইউরোজয়ী পর্তুগাল দলের একজন সদস্য ছিলেন।
স্পোর্চিং সিপি
মাকাবি হাইফা
একাদেমিকা
পর্তুগাল
মাল বিধানসভা কেন্দ্র
মাল (বিধানসভা কেন্দ্র) ভারতীয় রাজ্য পশ্চিমবঙ্গের জলপাইগুড়ি জেলার একটি বিধানসভা কেন্দ্র। এই আসনটি (এসটি) জন্য সংরক্ষিত।
ভারতের সীমানা পুনর্নির্ধারণ কমিশনের নির্দেশিকা অনুসারে ২০ নং মাল (এসটি) বিধানসভা কেন্দ্রটি মাল পৌরসভা এবং মাল সিডি ব্লক এর অন্তর্গত।
মাল (এসটি) বিধানসভা কেন্দ্রটি ৩ নং জলপাইগুড়ি লোকসভা কেন্দ্র(এসসি) র অন্তর্গত।
২০১১ সালের নির্বাচনে, সিপিআই (এম) -এর বুলু চিক বারাইক কংগ্রেসের নিকটতম প্রতিদ্বন্দ্বী হীরামনি ওরাওঁকে পরাজিত করেন।
২০০৬ এবং ২০০১ সালের বিধানসভা নির্বাচনে, সিপিআই (এম) -এর সোমরা লাকরা মাল (এসটি) কেন্দ্র থেকে জয়ী হন তার নিকটতম প্রতিদ্বন্দ্বী কংগ্রেসের তুরি কোল মুন্ডা এবং শ্যাম ভগতকে পরাজিত করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৯৬ এবং ১৯৯১ সালে সিপিআই (এম) এর জগন্নাথ ওরাওঁ কংগ্রেসের তুরি কোল মুন্ডা এবং শ্যাম ভগত উভয়ই পরাজিত করেন। ১৯৮৭ সালে সিপিআই (এম) -এর মোহনলাল ওরাওঁ কংগ্রেসের আও কালণ্ডিকে পরাজিত করেন, ১৯৮২ সালে কংগ্রেসের সুমন তিরকে এবং ১৯৭৭ সালে কংগ্রেসের অ্যান্টনি টপ্নোকে পরাজিত করেন।
১৯৭২ , ১৯৭১ , ১৯৬৯ এবং ১৯৬৭ সালে কংগ্রেসের এন্টনি টপ্নো জয়ী হন কংগ্রেসের বারেন্দ্র কৃষ্ণ ভৌমিক ১৯৬২ সালে জয়ী হন। ১৯৫৭ সালে , মাল একটি যৌথ আসন ছিল। সিপিআই'র মাংরু ভগত এবং কংগ্রেসের বন্ধু ভগত জয়লাভ করেন। ১৯৫১ সালে স্বাধীন ভারতের প্রথম নির্বাচনে, কংগ্রেসের প্রদেশের শশধর কর এবং মুন্ডা এন্টনি টপ্নো উভয়ই পশ্চিম ডুয়ার্স আসন লাভ করেন।
ব্রুনো ফের্নাঞ্জেস
ব্রুনো মিগেল বোর্জেস ফের্নাঞ্জেস (জন্ম: ৮ সেপ্টেম্বর ১৯৯৪) হলেন একজন পর্তুগিজ পেশাদার ফুটবলার, যিনি পর্তুগিজ ক্লাব স্পোর্চিং সিপি এবং পর্তুগাল জাতীয় দলের হয়ে একজন মধ্যমাঠের খেলোয়াড় হিসেবে খেলেন।
তিনি তার ক্যারিয়ারে অধিকাংশ সময় ইতালিতে যাপন করেছেন। তিনি উদিনেসে এবং সাম্পদোরিয়ার মতো ক্লাবের হয়ে সিরি এতে ১১৯টি ম্যাচ খেলেছেন, যার মধ্যে ১৫টি গোল করেছেন।
তিনি ২০১৭ সালে, পর্তুগাল জাতীয় দলের হয়ে খেলার মাধ্যমে আন্তর্জাতিক পর্যায়ে অভিষেক করেন।
বের্নার্দো সিলভা
বের্নার্দো মোতা ভেইগা জে কারভালহো ই সিলভা (; জন্ম: ১০ আগস্ট ১৯৯৪) হলেন একজন পর্তুগিজ পেশাদার ফুটবলার, যিনি প্রিমিয়ার লীগ ক্লাব ম্যানচেস্টার সিটি এবং পর্তুগাল জাতীয় দলের হয়ে একজন মধ্যমাঠের খেলোয়াড় হিসেবে খেলেন।
বেনফিকা
মোনাকো
ম্যানচেস্টার সিটি
পর্তুগাল অনূর্ধ্ব-২১
পর্তুগাল
ব্যক্তিগত
কে ব্যান্ড (ব্যান্ড)
কে ব্যান্ড হচ্ছে বেতার তরঙ্গের ২০ থেকে ৪০ গি.হা. (সমতুল্য তরঙ্গদৈর্ঘ্যের মধ্যে 1.5 এবং 0.75 সেমি) অংশের বর্তমানে অব্যবহৃত স্নায়ুযদ্ধ সময়কালীন সংজ্ঞা।ন্যাটো যৌথ সামরিক/বেসামরিক সরকারি ফ্রিকোয়েন্সি চুক্তিতে (এনজেএফএ) অনুযায়ী ফ্রিকোয়েন্সি বন্টনের এবং বরাদ্দকরণের মাধ্যমে এর প্রচলন রয়েছে।
তবে সামরিক রেডিও স্পেকট্রাম চিহ্নিত করার জন্য, যেমন জন্য সংকটকালীন ব্যবস্থাপনা পরিকল্পনা, প্রশিক্ষণ, ইলেকট্রনিক ওয়ারফেয়ার কার্যক্রম বা সামরিক অপারেশন এর ব্যবহার এখনো অবব্যহত আছে।
ইরি খাল
ইরি খাল যুক্তরাষ্ট্রের নিউইয়র্ক রাজ্যের একটি খাল, যা পূর্ব-পশ্চিমে নিউ ইয়র্ক স্টেট ক্যানাল সিস্টেমের ক্রস-স্টেট রুট (পূর্বে নিউইয়র্ক স্টেট বেজ খাল নামে পরিচিত) এর অংশ। মূলত, এটি ৩৬৩ মাইল (৫৮৪ কিলোমিটার) প্রবাহিত হয়েছে যা আলবানি কাছে হাডসন নদীর সাথে মিলিত হয় এবং সেখান থেকে খালটি প্রবাহিত হয়ে বাফেলর কাছে ইরি হ্রদে মিলিত হয়। এটি নিউইয়র্ক সিটি এবং আটলান্টিক মহাসাগরের থেকে গ্রেট লেকেস পর্যন্ত একটি নৌপথ তৈরির জন্য নির্মিত হয়েছিল। ১৮২৫ সালে এটি সম্পন্ন হলে, এটি বিশ্বের দ্বিতীয় দীর্ঘতম খাল ছিল (চীনের গ্র্যান্ড ক্যানালের পরে) এবং নিউইয়র্ক, নিউইয়র্ক সিটির উন্নয়ন এবং অর্থনীতিকে ব্যাপকভাবে প্রভাবিত করে।
খালটি নির্মাণের প্রথম প্রস্তাব ১৭৮০-এর দশকে রাখা হয়, ১৮০৭ সালে পুনরায় প্রস্তাবিত হয় খালের নির্মাণ। ১৮০৮ সালে একটি জরিপ অনুমোদন, অর্থায়ন এবং কার্যকর করা হয়। প্রকল্পটির প্রস্তাবে ক্রমশ খাল নির্মাণের বিপরীতপক্ষের পতন ঘটে; এর নির্মাণকাজ ১৮১৭ সালে শুরু হয়। খালটি ব্ল্যাক রক লক দিয়ে শুরু করে ৩৪ টি লক ছিল এবং ট্রয় ফেডেরাল লক দিয়ে খালের ডাউন স্ট্রীম শেষ হয়। উভয়ই যুক্তরাষ্ট্রীয় সরকারের মালিকানাধীন। এই খালের ৫৬৫ ফুট (১৭২ মিটার) এর উচ্চতা পার্থক্য আছে। এটি ২৬ শে অক্টোবর, ১৮২৫ সালে খোলা হয়েছিল।
এক সময়ে যখন বিপুল পরিমাণ পণ্য (২৫০ পাউন্ড (১১৩ কেজি) সর্বাধিক ) বহনকারী পশুর সংখ্যা সীমিত ছিল, এবং সেখানে কোন রেলপথ ছিল না, বাল্ক পণ্য জাহাজে করে জলপথে পরিবহন করা সবচেয়ে সাশ্রয়ী উপায় ছিল।
খালটি রাজনৈতিক বিরোধীদের দ্বারা "ক্লিনটন এর মূর্খতা" বা "ক্লিনটন এর বিগ ডিচ" হিসাবে নিন্দিত ছিল। এটি পূর্ব সাবোয়ার্ড এবং মার্কিন যুক্তরাষ্ট্রের পশ্চিমাঞ্চলীয় অভ্যন্তর ভাগের মধ্যে প্রথম পরিবহন ব্যবস্থা ছিল যা বহনমূল্যের প্রয়োজন ছিল না।
প্রাণীদের দ্বারা টানা গাড়িগুলির তুলনায় এটি দ্রুততর এবং প্রায় ৯৫% পরিবহন খরচ কমে যায়। খালটি নিউইয়র্ক সিটির বন্দর এবং অন্য সব মার্কিন বন্দর শহরগুলির উপর একটি অপ্রত্যাশিত সুবিধা প্রদান করে এবং এটি রাষ্ট্রের ১৯ তম শতাব্দীর রাজনৈতিক ও সাংস্কৃতিক উত্থানের মধ্যে প্রবর্তিত। খাল পশ্চিম নিউইয়ায় জনসংখ্যা বৃদ্ধির প্রসার ঘটায় এবং পশ্চিমাঞ্চলের অঞ্চলগুলো নিষ্পত্তি করার জন্য অঞ্চলগুলি খুলল। ১৮৩৪ থেকে ১৮৬২ সালের মধ্যে এটি বর্ধিত করা হয়। খালের শিখর বা শ্রেষ্ঠ বছর ছিল ১৮৫৫ সাল, যখন খালে বা ৩৩,০০০ টি বাণিজ্যিক শিপমেন্ট ঘটেছিল। ১৯১৮ সালে, খালের পশ্চিম অংশ নিউইয়র্ক রাজ্য বার্জ খালের অংশ হয়ে উঠতে বাড়ানো হয়েছিল, যা হাডসন নদীতে সম্প্রসারিত হয়েছিল এবং ইরি খালের পূর্ব দিকের অর্ধেক সমান্তরালে নির্মিত হয়েছিল।
ভারতের জনগণনা ২০১১
১৫তম ভারতীয় জনগণনা দুই দফায় পরিচালিত হয়, ঘর তালিকাকরণ এবং জনসংখ্যা গণনা । বাড়ির বা ঘর তালিকা করণে কাজ শুরু ১ এপ্রিল ২০১০ তারিখে এবং জড়িত সকল ভবন সম্পর্কে তথ্য সংগ্রহ করা হয়েছিল। এছাড়াও প্রথম পর্যায়ে  জাতীয় জনসংখ্যা রেজিস্টারের জন্য তথ্য সংগ্রহ করা হয়েছিল যা ইউনিক আইডেন্টিফিকেশন অথরিটি অব ইন্ডিয়া (ইউআইডিএআই) কর্তৃক সকল নিবন্ধিত আবাসনের জন্য ১২ অঙ্কের ইউনিক আইডেনটিফিকেশন নাম্বারে ব্যবহার করা হবে। দ্বিতীয় পর্যায়ে জনসংখ্যা শুমারী ৯ এবং ২৮ ফেব্রুয়ারি ২০১১ এর মধ্যে অনুষ্ঠিত হয়।  ১৮৭২ থেকে ২০১১ পর্যন্ত ভারতে পরিচালিত  আদমশুমারি মধ্যে এবারই প্রথম বায়োমেট্রিক তথ্য সংগ্রহ করা হয়। ৩১ মার্চ ২০১১ তারিখে প্রকাশিত প্রাথমিক প্রতিবেদন অনুযায়ী ভারতে  জনসংখ্যা বেড়ে ১২১ কোটি হয়েছে এবং জনসংখ্যা বৃদ্ধির হার ১৭.৬৪% শতাংশ. প্রাপ্তবয়স্ক সাক্ষরতার হার হল ৭৪.০৪% এবং বৃদ্ধির হার ৯.২১%। জনগণনা ২০১১ এর নীতিবাক্য ছিল, 'আমাদের জনগণনা, আমাদের ভবিষ্যত'।
কে ব্যান্ড (আইইইই)
আইইইই কে ব্যান্ড বেতার বর্ণালী মাইক্রোওয়েভ ফ্রিকোয়েন্সির একটি অংশ যার পরিসীমা থেকে ১৮ থেকে ২৭ গিগাহার্জ (GHz) পর্যন্ট বিস্তৃত। কে ব্যান্ডের ১৮ এবং ২৬.৫ গি.হা. বায়ুমন্ডলের জলীয় বাষ্প দ্বারা শোষিত হয়, কারণ এর অনুরণন সর্বাধিক সীমা ২২.২৪ গি.হা., 1.35 সেমি। অতএব, এই সকল কম্পাংকগুলি উচ্চমাত্রায় বায়ুমণ্ডলীয় অপচয় এর স্বীকার হয় এবং তাই দূরবর্তী যোগাযোগের জন্য এদের ব্যবহার করা যায় না। এই কারণে মূল কে ব্যান্ড হয়েছে তিনটি ব্যান্ড যথা কে ব্যান্ড, কে ব্যান্ড, এবং কে ব্যান্ড বিভক্ত করা হয়েছে।
যেহেতু ব্যান্ডের কেন্দ্রের অংশ জ্বলীয় বাষ্প দ্বারা সর্বোচ্চ পরিমান শোষিত হয় তা আইইইই কে ব্যান্ডকে সাধারনত তিনটি উপ-ব্যান্ড বিভক্ত করা হয় :আন্তর্জাতিক টেলিকমিউনিকেশন ইউনিয়ন এর রেডিও নীতিমালা অপেশাদাররেডিও এবং অপেশাদার স্যাটেলাইট কার্যক্রম সম্পাদনের জন্য ২৪.০০০গি.হা. থেকে ২৪.২৫০গি.হা. ব্যবহার করার অনুমতি দেয়, যা 1.2 সেন্টিমিটার ব্যান্ড নামেও পরিচিত। এছাড়াও AMSAT দ্বারা এটা কে ব্যান্ড হিসাবে পরিচিত।
দ্য হার্ট লকার
দ্য হার্ট লকার () হল ক্যাথরিন বিগেলো পরিচালিত ২০০৮ সালের মার্কিন যুদ্ধভিত্তিক উত্তেজনাপূর্ণ চলচ্চিত্র। ছবিটির কাহিনী ও চিত্রনাট্য রচনা করেন মার্ক বোল। এতে প্রধান চরিত্রে অভিনয় করেন জেরেমি রেনার, অ্যান্থনি ম্যাকি, ব্রায়ান গেরাটি, ক্রিস্টিয়ান ক্যামার্গো, রেফ ফাইঞ্জ, ডেভিড মোর্স ও গাই পিয়ার্স। ছবিতে ইরাক যুদ্ধের বিস্ফোরক অর্ডান্যান্স ডিসপোজাল দলের উপর বিদ্রোহীদের আক্রমণে তাদের মনস্তাত্ত্বিক প্রতিক্রিয়া দেখানো হয়েছে।
চলচ্চিত্রটি ২০০৮ সালের ৪ঠা সেপ্টেম্বর ভেনিস চলচ্চিত্র উৎসবে প্রদর্শিত হয় এবং ২০০৯ সালের ২৬শে জুন মার্কিন যুক্তরাষ্ট্রে মুক্তি পায়। ছবিটি নয়টি বিভাগে একাডেমি পুরস্কারের মনোনয়ন লাভ করে এবং শ্রেষ্ঠ চলচ্চিত্র, শ্রেষ্ঠ মৌলিক চিত্রনাট্যসহ ছয়টি বিভাগে পুরস্কৃত হয়। এটি শ্রেষ্ঠ চলচ্চিত্র বিভাগে একাডেমি পুরস্কার প্রাপ্ত নারী পরিচালক পরিচালিত প্রথম চলচ্চিত্র। এছাড়া ক্যাথরিন বিগেলো প্রথম নারী পরিচালক হিসেবে শ্রেষ্ঠ পরিচালনার জন্য একাডেমি পুরস্কার লাভ করেন।"দ্য হার্ট লকার" মার্ক বোলের সাংবাদিকতার অভিজ্ঞতা ভিত্তিতে রচিত। বোল ২০০৪ সালের ইরাক যুদ্ধের সময় দুই সপ্তাহ মার্কিন বোমা নিষ্ক্রিয়করণ দলের সাথে ছিলেন। পরিচালক ক্যাথরিন বিগেলো বোলের কাজের সাথে পূর্ব থেকেই পরিচিত ছিলেন, তিনি বোলের প্লেবয় ম্যাগাজিনের একটি নিবন্ধের উপর ভিত্তি করে ২০০২ সালে "দি ইনসাইড" টেলিভিশন ধারাবাহিক নির্মাণ করেছিলেন। যখন বোল বোমা নিষ্ক্রিয়করণ দলের সাথে ছিলেন তখন তিনি তাদের কাজগুলো নজর রাখতেন এবং বিগেলোকে ইমেইলের মাধ্যমে তার অভিজ্ঞতার কথা জানাতেন। বোল সত্য ঘটনা অবলম্বনে একটি কাল্পনিক নাট্যধর্মী উপস্থাপনার জন্য তার অভিজ্ঞতা ব্যবহার করেন।
টরেস প্রণালী
টরেস স্ট্রেইট বা টরেস জলপ্রণালী (/ tɔːrɪs /) হল একটি জলপ্রণালী যা অস্ট্রেলিয়া ও নিউ গিনির মেলানসিয়ান দ্বীপের মধ্যে অবস্থিত। এটি প্রায় ১৫০ কিমি (৯৩ মাইল) প্রশস্ত সমুদ্র নিয়ে গঠিত। জলপ্রণালী দক্ষিণে অস্ট্রেলিয়া রাষ্ট্রের কুইন্সল্যান্ডের উত্তরপশ্চিম মহাদেশীয় প্রান্ত কেপ ইয়র্ক উপদ্বীপ এবং উত্তরে পাপুয়া নিউ গিনির "পশ্চিম প্রদেশের"। জলপ্রণালী নামক "লুসি ভাস ডি টরেস"-এর নামে নামকরণ করা হয়, যিনি ১৬০৬ সালে জলপ্রণালী অতিক্রম করেছিলেন।
প্রণালীটি আরাফুরা সাগর এবং পশ্চিমের কারফারেন্সিয়া উপসাগরীয় অঞ্চলের সাথে কোরল সাগরকে পূর্ব দিকে সংযুক্ত করেছে। এটি একটি গুরুত্বপূর্ণ আন্তর্জাতিক সমুদ্র পথ হলেও, এটি খুব অগভীর (৭ থেকে ১৫ মিটার গভীরতার গভীরতা), এবং ডুব পাহাড় ও দ্বীপগুলি জাহাজ ও জলযান চলাচল করার জন্য প্রণালীটিকে বিপজ্জনক করেছে। দক্ষিণে অ্যাডভেভার প্রণালীটি প্রিন্স অফ ওয়েলস আইল্যান্ড (মুলালগ) এবং মূল ভূখন্ডের মধ্যে অবস্থিত। জাহাজগুলি অ্যাডোলফাস চ্যানেলের মাধ্যমে টরস প্রণালীতে প্রবেশ করে, যা দক্ষিণ-পূর্বের গ্রেট ব্যারিয়ার রিফ-এর লগুনের সাথে যোগ দেয়। শক্তিশালী জোয়ারের স্রোত দ্বীপ ও ডুব পাহাড়লির মধ্যে সংকীর্ণ চক্রগুলির মধ্যে ঘটে, এবং বড় ডুবন্ত বালিয়াড়িগুলি স্থানান্তরিত হয়। ওয়ারিয়র রিফ এবং পূর্ব প্যাচ রিফসহ প্রায় ৫৮০ টি প্রবালপ্রাচীরগুলি এই অঞ্চলের ২৪০০ বর্গ কিলোমিটার (৯৩০ বর্গ মাইল) মোট এলাকা জুড়ে রয়েছে, পাশাপাশি বিশ্বে সর্বাধিক বিস্তৃত সামুদ্রিক তৃণভূমি রয়েছে এখানে ।
দ্বীপ বেশ কিছু এই প্রণালীতে রয়েছে, সম্মিলিতভাবে এদের টরেস প্রণালী দ্বীপপুঞ্জ বলা হয়। এই দ্বীপপুঞ্জে মধ্যে কমপক্ষে ২৭৪ টি দ্বীপ আছে, যার মধ্যে ১৭ টি দ্বীপে বর্তমান স্থায়ী বাসস্থান রয়েছে।
৬,৮০০ জন টরেস প্রণালী দ্বীপপুঞ্জ দ্বীপগুলিতে বাস করে এবং ২৪,০০০ জন মূল ভূখন্ডে বসবাস করে।
দ্বীপসমূহের আদিবাসী বাসিন্দা হল টরেস প্রণালী আলেপ্পেরিয়ারস, যারা নিকটবর্তী অস্ট্রেলিয়ান মূল ভূখন্ডের অ্যাভোরিজিনাল এবং নিউগিনির পাপুয়ানস গোষ্ঠী উভয় থেকে আলাদা, কিন্তু উভয়ই সম্পর্কিত। বিভিন্ন টরেস প্রণালী দ্বীপের সম্প্রদায়ের একটি অনন্য সংস্কৃতি এবং কাছাকাছি উপকূলবর্তী সঙ্গে দীর্ঘস্থায়ী ইতিহাস আছে। তাদের সামুদ্রিক ভিত্তিক বাণিজ্য এবং উত্তরপুরুষদের উত্তর ও অস্ট্রেলিয়ার আদিবাসী সম্প্রদায়ের সাথে। মিথস্ক্রিয়া তিনটি সামাজিক গোষ্ঠীর মধ্যে একটি স্থায়ী সাংস্কৃতিক বিস্তার বজায় রেখেছে, অন্তত হাজার হাজার বছর আগে মিলিত হয়ে।
পরিবেশগত সমস্যার মধ্যে রয়েছে দক্ষিণ অঞ্চলের দক্ষিণ পাপুয়া নিউ গিনিতে ফ্লো নদী থেকে খনির বর্জ্য ঝুঁকি, বিশ্ব জলবায়ু পরিবর্তনের প্রভাব এবং প্রাকৃতিক সম্পদের টেকসই ব্যবস্থাপনা।
পাবলো পেরেজ
পাবলো পেরেজ (জন্ম ১০ আগস্ট ১৯৮৫) একজন আর্জেন্টাইন ফুটবলার যিনি বোকা জুনিয়র্সের সেন্টার মিডফিল্ডার হিসেবে খেলেন।
পেরেজ নেউওয়েলস ওল্ড বয়েজ স্নাতক সম্পন্ন করেন এবং ২০০৬ সালের ২ ডিসেম্বর ক্লাবের হয়ে অভিষেক হয়, গোডোয় ক্রুজের সাথে ম্যাচটি ২-২ গোলে ড্র হয়। একই বছরের ২৬ শে মে'তে পেশাদার ফুটবলে প্রথম ড্র করেন, ম্যাচে তাঁর হ্যাট্রিকের সুবাদে এসতাদিয়েন্তেসের বিপক্ষে ৪-৪ গোলে ড্র করে তাঁর দল।
২০০৯ সালের ৩১ জুলাইয়ে পেরেজ ইকুয়েডোরের ক্লাব এমলেকে লোনে যোগ দেয়। পুরো মৌসুম খেলে ১৭ ই ডিসেম্বরে এসপোলির বিপক্ষে একটি গোল দেন, ঘরের মাঠে ম্যাচটিতে ৪-০ গোলে জয় পায় দল। ২০১০ সালের ১২ জুলাইয়ে পেরেজ লোনে ইউনিয়ন দ্যা সান্টা ফে ক্লাবে যোগ দেয়। একটি মাত্র মৌসুম খেলে ৩১ ম্যাচে ৩ টি গোল করেন, এরপর নেউওয়েলসে ফিরে যান। নেউওয়েলসে ফিরে ১ম মৌসুমে ৮ টি গোল দেয় এবং পুরো ২ মৌসুম দলের হয়ে নিয়মিত খেলেন। এছাড়াও ২০১৩ সালের টোরেনোও কাপ অর্জন করেন।
২০১৪ সালের ৮ জানুয়ারিতে পেরেজ লা লিগার ক্লাব মালাগাতে সাড়ে ৩ বছরের চুক্তিতে যোগ দেয়। ১৭ তারিখে সামুর বদলি হিসেবে অভিষেক হয়, ভ্যালেন্সিয়ার বিপক্ষে ম্যাচটি গোলশূন্য ড্র হয়। ২০১৫ সালের ১ সেপ্টেম্বরে বোকা জুনিয়র্সে ২০১৯ সাল পর্যন্ত মেয়াদে যোগ দেয়।
পেরেজ ২০১৮ সালের মার্চে আর্জেন্টিনার জাতীয় দলে ডাক পান। ২৭ মার্চে স্পেনের বিপক্ষে বদলি হিসেবে নেমে অভিষেক হয়। মে'তে বিশ্বকাপের জন্য আর্জেন্টিনার ৩৫ সদস্যর দলে ডাক পায়।
রুসলান মুমতাজ
রুসলান মুমতাজ (জন্ম: ২ অগস্ট, ১৯৮২) হলেন একজন ভারতীয় অভিনেতা ও মডেল। তিনি হিন্দি চলচ্চিত্র ও টেলিভিশন অনুষ্ঠানে অভিনয় করেন। ২০০৭ সালে "" ছবিতে অভিনয়ের মাধ্যমে তিনি বলিউডে আত্মপ্রকাশ করেন। ২০১৩ সালে "কহতা হ্যায় দিল জী লে জরা" ধারাবাহিকে অভিনয়ের মাধ্যমে তিনি আত্মপ্রকাশ করেন টেলিভিশনে।
রুসলান হলেন মারাঠি অভিনেত্রী অঞ্জনা মুমতাজের পুত্র।
আঁতেল
আঁতেল হল আধুনিক বাংলা ভাষায় ব্যবহৃত একটি ফরাসি-ভাষা-আগত বিশেষ্য ও বিশেষণবাচক শব্দ, যা "বুদ্ধিজীবী" বা ‘ইন্টেলেকচুয়াল’ (Intellectual) শব্দের অপভ্রংশ। আভিধানিক অর্থে, আঁতেল হল (ব্যঙ্গে) পণ্ডিত, বিদ্বান, বুদ্ধিজীবীর ধরনধারণবিশিষ্ট (ব্যক্তি), যা ফরাসি তেঁলেক্তুয়াল (intellectual) এর অপভ্রংশ, কিংবা ইং. intellectual এর ফরাসিভঙ্গিম উচ্চারণ থেকে আগত। পুথিগত বিদ্যায় পারদর্শী তবে বাস্তববুদ্ধি ও কাণ্ডজ্ঞানের অভাব এমন ব্যক্তিকে আঁতেল বলা হয়। যে জ্ঞানীর ভান করে তাকেও আঁতেল হিসেবে চিহ্নিত করা হয়। ভাষাতত্ত্ববিদ পবিত্র সরকারের মতে, "চল্লিশ-পঞ্চাশের দশকে এক শ্রেণীর বুদ্ধিজীবী বাঙালির আত্মপ্রকাশ ঘটে, যারা নিয়মিত কফি হাউসে বসতেন, পাঞ্জাবি পরতেন ও নিজেদের সেরা মনে করতেন; এসব বুদ্ধিজীবীকে দেখে অন্যান্যদের বিদ্রুপ এবং প্রতিক্রিয়াতেই ‘আঁতেল’ শব্দটির প্রয়োগ শুরু।"
সাহিত্য অকাদেমি পুরস্কার বিজয়ী ভারতীয় লেখক নৃসিংহপ্রসাদ ভাদুড়ির মতে, “বুদ্ধিজীবী শব্দটির উল্লেখ পাওয়া যায় মহাভারতে, দ্রৌপদীর স্বয়ম্বর সভায়। অর্জুন ও রাজা-মহারাজাদের আগমনের পরপরই সভাস্থলে উপস্থিত হয় ‘নিপুণা বুদ্ধিজীবিন’ কথাটি। এই সংশয়সূচক মন্তব্যটি করা হয়েছিল লক্ষ্যভেদ হবে কি হবে না এই প্রসঙ্গে। মহাভারতের কর্ণের চরিত্রকে তিনি আঁতেল হিসেবে তুলে ধরেন। তার মতে, "কর্ণের ‘আমি সব পারি’ মানসিকতার পরিচয় পাই আমরা। তাঁর আচরণে অহংবোধ প্রকাশ পায়। যুদ্ধক্ষেত্রে দুঃশাসনের মৃত্যু হয়েছে, কর্ণ কিন্তু কিছুই করতে পারেন না। অথচ দুর্যোধনকে অভয় দেন চিন্তা না করতে। আজকের দিনে দাঁড়িয়েও বোঝা যায়, জ্ঞান পরিপূর্ণ নয় যেখানে, সেখানেই থাকে ওপরচালাকির প্রবণতা। তাই ধীরে ধীরে "আঁতেল" শব্দটির অর্থও আমাদের কাছে বদলে গিয়েছে।"
২০১৭ সালে নিখোঁজ হওয়ার পর উদ্ধার হওয়া বাংলাদেশী সমাজকর্মী ও লেখক ফরহাদ মজহারের দিকে ইঙ্গিত করে বাংলাদেশের প্রধানমন্ত্রী শেখ হাসিনা সংসদ অধিবেশনে বলেন, “আমাদের একজন স্বনামধন্য "আঁতেল" ‍গুম হয়ে গেলেন। পরে দেখা গেল উনি গুম হননি। উনি নিজে নিজেই খুলনায় গেলেন। পরে তাকে খুঁজে পাওয়া গেল। এর দোষটা আমাদের৷ এ ধরনের আরও অনেক ঘটনা তো ঘটে যাচ্ছে৷ আমি তার নামধাম বলতে চাই না।“
বাংলাদেশের সৃজনশীল প্রশ্নপত্র প্রনয়ণ কমিটির সদস্য ও শাহজালাল বিজ্ঞান ও প্রযুক্তি বিশ্ববিদ্যালয়ের ভাষাবিজ্ঞান বিভাগের প্রাক্তন চেয়ারম্যান সফিউদ্দিন আহমেদ "আমাদের প্রজন্মকে কতোটুকু সম্ভাবনাময়ী মনে করছেন" প্রশ্নের উত্তরে বলেন, "পৃথিবীর অন্যান্য রাষ্ট্রের ছেলে মেয়েদের তুলনায় আমাদের ছেলে-মেয়েরা যথেষ্ট মেধাবী। খেয়াল করলে দেখবেন, তারা যখন বাইরে যায় তখন সেখানে পড়াশুনায়, উদ্ভাবনে, উদ্যোক্তা হিসেবে ভালো কৃতিত্বের সাক্ষর রাখে। কিন্তু এখানে তারা তা পারছে না। কেনো পারেনা? কারণ, আমি নিজে তাকে সেই শিক্ষা দিতে পারছি না। একটা জাতির শিক্ষক, শিল্পী, সাহিত্যিক, কবি, বুদ্ধিজীবী যখন "আঁতেল", দলকানা, পরগাছা হয়ে যায়, তখন সেই জাতি ক্ষতিগ্রস্থ হয়। আমরা এখন সেই সময়টা পার করছি। ফলে আমাদের প্রজন্ম ক্ষতিগ্রস্থ হচ্ছে।"
ভারতের চলচ্চিত্র পরিচালক রাজ চক্রবর্তীও তার এক সাক্ষাৎকারে আঁতেল শব্দটি উল্লেখ করেন, "প্রযোজক হিসেবে কীভাবে ছবি বাছেন" এই প্রশ্নের উত্তরে তিনি বলেন, "আমি নিজে যেহেতু এখন বাণিজ্যিক ছবি না করে ঐতিহাসিক বা ছোটদের ছবি করছি, তাই প্রযোজক হিসেবে বাণিজ্যিক ছবিই বেছে নেব। এমনিতেই এই ধরনের ছবির পরিচালক হাতে গোনা। তার উপর আমার ওই আরবান "আঁতেল" ছবি খুব একটা ভাল লাগে না। লোকে যতই খারাপ ভাবুক, আমি মফস্বলের ছেলে। বাণিজ্যিক ছবি দেখে বড় হয়েছি। এখনও টিপিক্যাল বলিউড মসালা ছবি দেখতেই পছন্দ করি। তাই কমার্শিয়াল ছবিতেই বিনিয়োগ করতে চাই।"
নিউজ ভ্যানগার্ড
নিউজ ভ্যানগার্ড ভারতের উত্তর-পূর্বাঞ্চলীয় রাজ্য ত্রিপুরাকেন্দ্রিক একটি বাংলা টেলিভিশন চ্যানেল।
কমন গেটওয়ে ইন্টারফেস
"'কমন গেটওয়ে ইন্টারফেস" (CGI) হল একটি সার্ভারে স্ক্রিপ্ট ও প্রোগ্রাম চালানোর নিয়ম-কানুনের গুচ্ছ। এটি উল্লেখ করে ওয়েব সার্ভার এবং ক্লায়েন্টের ওয়েব ব্রাউজারের মধ্যে কিভাবে এবং কি কি তথ্য আদান-প্রদান হয়।
অধিকাংশ ওয়েব সার্ভারের প্রতিটি ওয়েবসাইটের রুট ফোল্ডারে cg i-bin নামে একটি ডিরেক্টরী থাকে। কোন স্ক্রিপ্ট এই ডিরেক্টরীতে স্থাপন করতে হলে কমন গেটওয়ে ইন্টারফেস নিয়ম অবশ্যই মেনে চলতে হবে। উদাহরণস্বরূপ, cg i-bin ডিরেক্টরীতে উপস্থিত কোন স্ক্রিপ্টকে এক্সিকিউট করার অনুমতি দেওয়া হতে পারে, যখন ডিরেক্টরির বাইরে ফাইলগুলিকে এক্সিকিউট করতে দেয়া হয় না। এছাড়াও একটি CGI স্ক্রিপ্ট CGI এনভায়রনমেন্ট ভেরিয়েবল (যেমনঃ সার্ভার_প্রটোকল এবং রিমোট হোস্ট)-র জন্য অনুমতি চাইতে পারে, যেটা মূলত স্ক্রিপ্টের আভ্যন্তরীণ ভেরিয়েবল হিসেবে ব্যবহৃত হয়।
যেহেতু CGI একটি স্ট্যান্ডার্ড ইন্টারফেস, এটি একাধিক ধরণের হার্ডওয়্যার প্ল্যাটফর্মে ব্যবহৃত হতে পারে এবং বিভিন্ন ধরনের ওয়েব সার্ভার সফটওয়্যার (যেমনঃ এপাচি এবং উইন্ডোজ সার্ভার) দ্বারা সমর্থিত হতে পারে। CGI স্ক্রিপ্ট এবং প্রোগ্রাম বিভিন্ন ধরণের ল্যাঙ্গুয়েজ (যেমনঃ সি + +, জাভা এবং পার্ল) ব্যবহার করে লিখা সম্ভব। যদিও অনেক ওয়েবসাইট প্রোগ্রাম এবং স্ক্রিপ্টের জন্য CGI ব্যবহার করে, তবে ডেভেলপাররা বর্তমানে ওয়েব পেজে সরাসরি স্ক্রিপ্ট যুক্ত করে দেন।
সুন্দা প্রণালী
সুন্দা প্রণালী (ইন্দোনেশিয়ান: সেলাত সুন্দা) হল ইন্দোনেশিয়ার জাভা এবং সুমাত্রা দ্বীপ মধ্যে অবস্থিত একটি প্রণালী। এটি ভারত মহাসাগরে সাথে জাভা সাগরের সংযোগ স্থাপন করে। নামটি ইন্দোনেশিয়ান শব্দ "পাসুন্দা" থেকে এসেছে, যার অর্থ "পশ্চিম জাভা"। এছাড়াও এটি পশ্চিম জাভায় বসবাসকারী সুন্দা জনগণের নাম থেকে এসেছে, জাভানিসের লোকেদের বেশিরভাগ কেন্দ্রীয় ও পূর্ব জাভাতে পাওয়া যায়।
প্রণালীটি উত্তর-পূর্ব / দক্ষিণ-পশ্চিমা স্থানের প্রাচীরের মধ্যে বিস্তৃত হয়, এটি ন্যূনতম মোট ২৪ কিলোমিটার (১৫ মাইল) চওড়া।সুন্দা প্রণালী এর সুমাত্রার উত্তর-পূর্বের প্রান্তের কেপ পুজাতে এবং জাভা দ্বীপের কেপ টুয়ের মধ্যে অবস্থিত। প্রণালীর পশ্চিমের প্রান্তে খুব গভীরে অবস্থিত কিন্তু পূর্বাঞ্চলের কিছু অংশে মাত্র ২০ মিটার (৬৫ ফুট) গভীরতার সাথে সংকীর্ণ হয়ে যায়। এটি জাভা উপকূলে তেল প্ল্যাটফর্মের মত স্যান্ডব্যাংকে খুব জোরালো জোয়ার প্রবাহ দেখা যায় এবং মনুষ্যনির্মিত বাধাগুলির সাথে এখানে জলযান পরিচালনা করা খুবই কঠিন করে তোলে। এটি শতাব্দী জন্য একটি গুরুত্বপূর্ণ শিপিং রুট ছিল, বিশেষত যখন ডাচ ইস্ট ইন্ডিয়া কোম্পানি ইন্দোনেশিয়া (১৬০২-১৭৯৯) এর স্পাইস দ্বীপে প্রবেশ পথ হিসেবে প্রণালীটি ব্যবহার করে। যাইহোক, প্রণালীর সংকীর্ণতা, অগভীরতা, এবং সঠিক মানচিত্রে অভাবে অনেক আধুনিক বড় জাহাজের চলাচলের জন্য অনুপযুক্ত, যার কারণে বেশিরভাগ জাহাজ মালাক্কা প্রণালী ব্যবহার করে।
প্রণালীতে ছোট ছোট বহু দ্বীপ অবস্থান করছে, যার মধ্যে অনেগুলি মূলত আগ্নেয়গিরি। এগুলি হল: সানগিং (Thwart- দ্য ওয়ে), সেবাসি, সেবুকু, এবং পানাইটান (প্রিন্স এর)। সবচেয়ে বিখ্যাত আগ্নেয়গিরি, হল ক্রাকটোয়া, যা ১৮৮৩ সালে সর্বকালের সবচেয়ে মারাত্মক এবং সবচেয়ে ধ্বংসাত্মক অগ্ন্যুৎপাতের মধ্যে বিস্ফোরিত হয়েছিল। প্রণালীর বিভিন্ন দ্বীপ এবং পার্শ্ববর্তী জাভা ও সুমাত্রার আশপাশের অঞ্চলে অবস্থিত দ্বীপগুলো প্রাথমিকভাবে ক্ষতিগ্রস্ত হয় এবং অগ্ন্যুৎপাতের ফলে সুনামির ব্যাপকতা ছড়িয়ে পড়ে। অগ্ন্যুত্পাত ব্যাপকভাবে প্রণালীর ভূসংস্থান পরিবর্তন করেছিল, আগ্নেয়গিরির প্রায় ১.১ মিলিয়ন কি.মি. এলাকা মধ্যে, ১৮-২১ বর্গ কিলোমিটার এলাকা জুড়ে অগ্ন্যুৎপাতের থেকে নির্গত পদার্থ জমা হয়। অগ্ন্যুৎপাতের পলে ক্ষতিগ্রস্ত কিছু এলাকা পুনরুদ্ধার করা হয়নি (যেমন জাভা উপকূলীয় অঞ্চল এখন উজুং কুলন ন্যাশনাল পার্কের মধ্যে অন্তর্ভুক্ত), কিন্তু বর্তমানে উপকূলভূমির বেশিরভাগ অংশ খুব ঘনবসতিপূর্ণ। ক্রাকটোও -এর একমাত্র অবশিষ্ট শিখর থেকে, রাকাটা, ক্রাকাতু দ্বীপপুঞ্জ লং (পাঞ্জাং বা রাকাটা ক্যাসিল), ওয়ারলেটেন (স্যাটিং) এবং সর্বাধিক সাম্প্রতিককালে, আনক ক্রাকাতো, যা ক্রিয়েটোয়া বিস্ফোরণে অবশেষে ১৯২৭ সালে আবির্ভূত হয়েছিল।
১ মার্চ, ১৯২৪ সালের সুন্দা প্রণালী যুদ্ধ, যা বৃহত্তর জাভা সাগর যুদ্ধের অংশ ছিল- যখন অ্যালাইড ক্রুজার্স এইচএমএএস পার্থ এবং ইউএসএস হিউস্টন রিয়ার অ্যাডমিরাল কেঞ্জাবিরো হারা কর্তৃক বান্টামের কাছে একটি জাপানী অভিমুখী অবতরণ বাহিনীর সম্মুখীন হয়েছিল। এইযুদ্ধে অংশ নিয়েছিল একটি হালকা ক্রুজার এবং এগারো ধ্বংসকারী জাহাজ (ড্রেট্রয়ার), চারটি ভারী ক্রুজার এবং একটি হালকা বিমান বাহক জাহাজ। দুই ক্রাইজার ডুবে গিয়েছিল, জাপানি মাইনসপিয়ারের দ্বারা এবং অন্যদিকে একটি পরিবহনের জাহাজে অগ্নিকান্ডের জন্য ডুবে ছিল।
রোনাল্ড কলম্যান
রোনাল্ড চার্লস কলম্যান (ইংরেজি: Ronald Charles Colman; ৯ই ফেব্রুয়ারি ১৮৯১ - ১৯শে মে ১৯৫৮) ছিলেন একজন ইংরেজ অভিনেতা। তিনি ইংল্যান্ডে মঞ্চ ও নির্বাক চলচ্চিত্রে অভিনয় দিয়ে তার কর্মজীবন শুরু করেন। পরে তিনি মার্কিন যুক্তরাষ্ট্রের চলে যান এবং ১৯২০ থেকে ১৯৪০-এর দশক পর্যন্ত হলিউড চলচ্চিত্র শিল্পে জনপ্রিয় ও সফল অভিনেতা ছিলেন। তিনি "বুলডগ ড্রামন্ড" (১৯২৯), "কনডেমড" (১৯২৯) ও "র‍্যান্ডম হারভেস্ট" (১৯৪২) চলচ্চিত্রের তার অভিনয়ের জন্য শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। কলম্যান "আ টেল অব টু সিটিজ" (১৯৩৫), "লস্ট হরাইজন" (১৯৩৭) ও "দ্য প্রিজনার অব জেন্দা" (১৯৩৭)-এর মত ধ্রুপদী চলচ্চিত্রে কাজ করেছেন। এছাড়া তিনি মারলেনে ডিট্রিশের বিপরীতে ধ্রুপদী টেকনিকালার চলচ্চিত্র "কিসমেট" (১৯৪৪)-এ অভিনয় করেছেন। ১৯৪৭ সালে তিনি "আ ডাবল লাইফ" চলচ্চিত্রে অভিনয় করে শ্রেষ্ঠ অভিনেতা বিভাগে একাডেমি পুরস্কার ও গোল্ডেন গ্লোব পুরস্কার অর্জন করেন।
কলম্যান হলিউড ওয়াক অব ফেম তারকা প্রাপ্ত প্রথম ব্যক্তি, তিনি চলচ্চিত্রে তার কাজের স্বীকৃতি হিসেবে এই তারকা লাভ করেন। তিনি তার টেলিভিশন কাজের জন্য অপর একটি তারকা লাভ করেন।
কলম্যান ১৮৯১ সালের ৯ই ফেব্রুয়ারি ইংল্যান্ডের সারির রিচমন্ডে জন্মগ্রহণ করেন। তিনি তার পিতা চার্লস কলম্যান ও মাতা মার্জরি রিড ফ্রেজারের চার সন্তানের মধ্যে দ্বিতীয়। তার ভাইবোনেরা হলেন এরিক, এদিত, ও মার্জরি। তিনি লিটলহ্যাম্পটনে বোর্ডিং স্কুলে পড়াশুনা করেন। সেখানে তিনি আবিষ্কার করেন তার লাজুক স্বভাব থাকলেও তিনি অভিনয় বিষয়টা উপভোগ করেন। তিনি ক্যামব্রিজে প্রকৌশল বিষয়ে পড়তে আগ্রহী ছিলেন, কিন্তু ১৯০৭ সালে হঠাৎ তার পিতা নিউমোনিয়াতে আক্রান্ত হয়ে মারা যাওয়ার পর তা আর্থিক কারণে অসম্ভব হয়ে পড়ে।
আন্দ্রে সিলভা
আন্দ্রে মিগেল ভালেন্তে দা সিলভা (; জন্ম: ৬ নভেম্বর ১৯৯৫) হলেন একজন পর্তুগিজ পেশাদার ফুটবলার, যিনি ইতালীয় ক্লাব এসি মিলান এবং পর্তুগাল জাতীয় দলের হয়ে একজন আক্রমণভাগের খেলোয়াড় হিসেবে খেলেন।
সিলভা পোর্তোর একাডেমী হতে ফুটবল খেলার শিক্ষা সম্পন্ন করেছেন। তিনি পোর্তো বি-এর হয়ে খেলার সময় তার খেলার ধরণ দিয়ে সকলকে মুগ্ধ করেছেন। তিনি ২০১৫ সালে, পোর্তোর জ্যেষ্ঠ দলে খেলার সুযোগ পান। তিনি এই ক্লাবের হয়ে ৫০-এর অধিক ম্যাচ খেলেছেন, যার মধ্যে ২৪টি মধ্যে গোল করেছেন। অতঃপর ২০১৭ সালে, তিনি ইতালীয় ক্লাব এসি মিলানে যোগদান করেন।
সিলভা পর্তুগালের বয়সভিত্তিক বেশ কয়েকটি দলের হয়ে খেলেছেন এবং ২০১৪ উয়েফা ইউরোপিয়ান অনূর্ধ্ব-১৯ চ্যাম্পিয়নশিপের রানার-আপ পর্তুগাল অনূর্ধ্ব-১৯ দলের একজন সদস্য ছিলেন। এর দুই বছর পর, ২০১৬ সালে, পর্তুগাল জাতীয় দলের হয়ে খেলার মাধ্যমে তিনি আন্তর্জাতিক পর্যায়ে অভিষেক করেন। তিনি ২০১৭ ফিফা কনফেডারেশন্স কাপে তৃতীয় স্থান অধিকারী পর্তুগাল দলের একজন সদস্য ছিলেন।
গনসালো গেজেস
গনসালো মানুয়েল গানচিনয়ো গেজেস (জন্ম: ২৯ নভেম্বর ১৯৯৬) হলেন একজন পর্তুগিজ পেশাদার ফুটবলার, যিনি ফরাসি ক্লাব প্যারিস সেন্ট জার্মেই হতে স্পেনীয় লা লিগা ক্লাব ভ্যালেন্সিয়ায় ধারে এবং পর্তুগাল জাতীয় দলের হয়ে একজন আক্রমণভাগের খেলোয়াড় হিসেবে খেলেন।
২০১৪ সালের এপ্রিল মাসে, তিনি বেনফিকার হয়ে খেলার মাধ্যমে তার পেশাদার ক্যারিয়ার শুরু করেন, এর ৬ মাস পর তিনি প্রথম দলের হয়ে অভিষেক করেন। সকল প্রতিযোগিতা মিলিয়ে ৬৩টি ম্যাচে ১১ গোল, ৫টি শীর্ষ ট্রফি জয়লাভ করার পর ২০১৭ সালের জানুয়ারি মাসে, তিনি ফরাসি ক্লাব প্যারিস সেন্ট জার্মেইয়ে যোগদান করেন।
গেজেস পর্তুগালের বয়সভিত্তিক দলের হয়ে সর্বমোট ৫০টি ম্যাচ খেলছেন। তিনি পর্তুগালের অনূর্ধ্ব-১৫ হতে অনূর্ধ্ব-২৩ পর্যন্ত সকল দলের হয়ে খেলেছেন। ২০১৫ সালের নভেম্বর মাসে, মাত্র ১৮ বছর বয়সে তিনি পর্তুগাল জাতীয় দলের হয়ে খেলার মাধ্যমে আন্তর্জাতিক পর্যায়ে অভিষেক করেন।
জেলসন মার্চিন্স
জেলসন দানি বাতালয়া মার্চিন্স (; জন্ম: ১১ মে ১৯৯৫) হলেন একজন পর্তুগিজ পেশাদার ফুটবলার, যিনি পর্তুগিজ ক্লাব স্পোর্চিং সিপি এবং পর্তুগাল জাতীয় দলের হয়ে একজন মধ্যমাঠের খেলোয়াড় হিসেবে খেলেন।
স্পোর্চিং সিপি
পর্তুগাল
হাই নিউজ
হাই নিউজ ভারতের উত্তরবঙ্গ কেন্দ্রিক বাংলা টেলিভিশন চ্যানেল। ২০১০ সালে উত্তরবঙ্গ কেন্দ্রিক "হাই মিডিয়া ইনফোটেইনমেন্ট ইন্ডিয়া লিমিটেড" নামক কোম্পানী কর্তৃক চ্যানেলের সম্প্রচার শুরু হয়। এই প্রতিষ্ঠান "উত্তরের সারাদিন" নামক সংবাদপত্রও পরিচালনা করে।
২০১৫ সালের ডিসেম্বর মাস থেকে চ্যানেলটি শুধুমাত্র পশ্চিমবঙ্গে সম্প্রচারিত হচ্ছে।
রিকার্দো কুয়ারেজমা
রিকার্দো আন্দ্রাদে কুয়ারেজমা বের্নার্দো (; জন্ম: ২৬ সেপ্টেম্বর ১৯৮৩) হলেন একজন পর্তুগিজ পেশাদার ফুটবলার, যিনি তুর্কি ক্লাব বেশিকতাস এবং পর্তুগাল জাতীয় দলের হয়ে একজন মধ্যমাঠের খেলোয়াড় হিসেবে খেলেন।
স্পোর্চিং সিপির হয়ে খেলার মাধ্যমে কুয়ারেজমা তার পেশাদার ক্যারিয়ার শুরু করেন, এবং তিনি তার ক্যারিয়ারে বার্সেলোনা, ইন্টার মিলান, চেলসি, বেশিকতাস এবং আল-আহলির মতো ক্লাবের হয়ে খেলেছেন। তিনি তার নান্দনিক খেলার ধরনের জন্য অধিক পরিচিতি লাভ করেছেন। তিনি মূলত একজন উইঙ্গার হলেও পার্শ্বদেশে তার খেলার ধরণ, তার গতির দক্ষতা এবং চাতুরতা দিয়ে প্রতিপক্ষকে ঘায়েল করতে সক্ষম হন।
২০০৩ সালে, পর্তুগাল জাতীয় দলের হয়ে খেলার মাধ্যমে তিনি আন্তর্জাতিক পর্যায়ে অভিষেক করে। এপর্যন্ত তিনি পর্তুগালের হয়ে ৭০-এর অধিক ম্যাচ খেলেছেন। তিনি উয়েফা ইউরোপীয়ান চ্যাম্পিয়নশিপে পর্তুগালের প্রতিনিধিত্ব করেছেন। তিনি ২০১৬ উয়েফা ইউরোজয়ী পর্তুগাল দলের একজন সদস্য ছিলেন।
স্পোর্চিং সিপি
পোর্তো
ইন্টার মিলান
বেশিকতাস
আল-আহলি
Portugal
অলিভার গ্রীন
অলিভার গ্রীন (জন্ম : ডিসেম্বর, ১৯৫১) একজন লেখক এবং পরিবহন ইতিহাসবিদ যিনি লন্ডন শহরের গণপরিবহনের উপর বিস্তৃত ইতিহাস নিয়ে লিখেছেন এবং "লন্ডন ট্রান্সপোর্ট " এর ডিজাইনের উদ্যোক্তাও ৷ তিনি লন্ডন ট্রান্সপোর্ট জাদুঘরের প্রাক্তন প্রধান কিউরেটর এবং বর্তমানে গবেষক ৷তিনি ব্রিকব্যাক কলেজ, লন্ডন বিশ্ববিদ্যালয় ও গ্রেসাম কলেজের একজন লেকচারার ৷
উগো লরিস
উগো লরিস (; জন্ম: ২৬ ডিসেম্বর ১৯৮৬) হলেন একজন ফরাসি পেশাদার ফুটবলার, যিনি প্রিমিয়ার লীগ ক্লাব টটেনহ্যাম হটস্পার এবং ফ্রান্স জাতীয় দলের হয়ে একজন গোলরক্ষক হিসেবে খেলেন। তিনি টটেনহ্যাম হটস্পার এবং ফ্রান্স উভয় দলের অধিনায়কের দায়িত্ব পালন করেন। তিনি সাধারণত এই সময়ের অন্যতম সেরা গোলরক্ষক হিসেবে পরিচিত। তার খেলার ধরণ, তার গতি এবং বল ক্লিয়ার করার দক্ষতার জন্য গণমাধ্যম তাকে "সুইপার-কিপার" হিসেবে উল্লেখ করে থাকে। তিনি ৩ বার ন্যাশনাল ইউনিয়ন অফ প্রফেশনাল ফুটবলারস (ইউএনএফপি) লীগ ১ বছরের সেরা গোলরক্ষকের পুরষ্কার জয়লাভ করেছেন।
লরিস তার স্থানীয় ক্লাব নিসের হয়ে খেলার মাধ্যমে পেশাদার ক্যারিয়ার শুরু করেন। তিনি ২০০৫ সালের অক্টোবর মাসে, একজন কিশোর হিসেবে ক্লাবে অভিষেক করেন এবং ২০০৬ সালের কুপে দে লা লীগ-এ নিয়মিত গোলরক্ষকের দায়িত্ব পালন শুরু করেন। তিন মৌসুম ক্লাবটিতে যাপন করার পর, লরিস ৭ বারের লীগ ১ চ্যাম্পিয়ন ওলাঁপিক লিয়োনে যোগদান করেন। তাকে দলে ভেড়ানোর জন্য ইউরোপের বেশ কয়েকটি ক্লাব মুখিয়ে ছিল; যার মধ্যে এসি মিলান অন্যতম। ওলাঁপিক লিয়োনের হয়ে প্রথম মৌসুমে তিনি বেশ কয়েকটি ঘরোয়া পুরষ্কার জয়লাভ করতে সক্ষম হন এবং তার দ্বিতীয় মৌসুমে উয়েফা চ্যাম্পিয়ন্স লীগে তার ভালো খেলার জন্য তিনি ইউরোপের শীর্ষ পর্যায়ের বেশ কয়েকটি পুরষ্কারের জন্য মনোনীত হন। তার অসাধারণ খেলার জন্য লিয়োনে প্রথমবারের মতো উয়েফা চ্যাম্পিয়ন্স লীগের সেমি-ফাইনাল পর্যন্ত পৌঁছাতে সক্ষম হয়।
লরিস ফ্রান্সের হয়ে অনূর্ধ্ব-১৮, অনূর্ধ্ব-১৯, অনূর্ধ্ব-২০ এবং অনূর্ধ্ব-২১ দলের হয়ে খেলেছেন। জ্যেষ্ঠ দলের খেলার পূর্বে, তিনি ২০০৫ উয়েফা ইউরোপীয়ান অনূর্ধ্ব-১৯ চ্যাম্পিয়নশিপ জয়ী ফ্রান্স দলের একজন সদস্য ছিলেন। ২০০৮ সালের নভেম্বর মাসে, উরুগুয়ে জাতীয় দলের বিরুদ্ধে এক প্রীতি ম্যাচে ফ্রান্স জাতীয় দলের হয়ে খেলার মাধ্যমে আন্তর্জাতিক পর্যায়ে অভিষেক করেন। তিনি তার অসাধারণ খেলার মাধ্যমে ফ্রান্সকে ২০১০ ফিফা বিশ্বকাপে উত্তীর্ণ হতে সাহায্য করেন। উক্ত বাছাইপর্বে আয়ারল্যান্ড প্রজাতন্ত্রের বিরুদ্ধে দুই লেগে তার খেলার জন্য তিনি গণমাধ্যমের দ্বারা প্রশংসিত হন। ২০১০ সালে, তিনি প্রথমবারের মতো ফ্রান্স জাতীয় দলের অধিনায়কের দায়িত্ব পালন করেন।
স্তিভ মঁদন্দা
স্তিভ মঁদন্দা (; জন্ম: ২৮ মার্চ ১৯৮৫) হলেন একজন ফরাসি পেশাদার ফুটবলার, যিনি লীগ ১ ক্লাব মার্সেই এবং ফ্রান্স জাতীয় দলের হয়ে একজন গোলরক্ষক হিসেবে খেলেন। তিনি ফ্রান্সের হয়ে ৪টি প্রধান টুর্নামেন্টে খেলছেন: ২০০৮ উয়েফা ইউরো, ২০১২ উয়েফা ইউরো, ২০১৬ উয়েফা ইউরো এবং ২০১০ ফিফা বিশ্বকাপ।
আলফঁস আরেওলা
আলফঁস আরেওলা (; জন্ম: ২৭ ফেব্রুয়ারি ১৯৯৩) হলেন একজন ফরাসি পেশাদার ফুটবলার, যিনি লীগ ১ ক্লাব প্যারিস সেন্ট জার্মেইয়ের হয়ে একজন গোলরক্ষক হিসেবে খেলেন। তিনি পিএসজির একাডেমী হতে ফুটবল শিক্ষা সম্পন্ন করেছেন। তিনি তার ক্যারিয়ারের শুরু দিকে আরসি লঁস, এসসি বাস্তিয়া এবং লা লিগার ক্লাব ভিয়ারিয়াল সিএফের মতো ক্লাবে ধারে খেলেছেন। ভিয়ারিয়ালে খেলার সময়, "সর্বাধিক ম্যাচ ধরে গোল না হজম করার" রেকর্ড গড়েছেন: তিনি প্রায় ৬২০ মিনিট ধরে অপরাজেয় ছিলেন।
আরেওলা ফ্রান্সের সকল বয়সভিত্তিক দলের হয়ে খেলেছেন। ২০১৩ সালে, তিনি ফিফা অনূর্ধ্ব-২০ বিশ্বকাপজয়ী ফ্রান্স অনূর্ধ্ব-২০ দলের একজন সদস্য ছিলেন।"বাঁকা লেখা"
প্যারিস সেন্ট জার্মেই
ফ্রান্স
আদিল রামি
আদিল রামি (عادل رامي; ; জন্ম: ২৭ ডিসেম্বর ১৯৮৫) হলেন একজন ফরাসি পেশাদার ফুটবলার, যিনি ফরাসি লীগ ১ ক্লাব মার্সেই এবং ফ্রান্স জাতীয় দলের হয়ে একজন রক্ষণভাগের খেলোয়াড় হিসেবে খেলেন।
২০০৩ সালে, এতোয়েল ফ্রেয়ুস সেন্ত-রাফায়েলের হয়ে খেলার মাধ্যমে রামি তার পেশাদার ক্যারিয়ার শুরু করেন। এরপূর্বে তিনি এই ক্লাবের যুব পর্যায়ের হয়ে খেলেছেন। এই ক্লাবে তিনি ৩ মৌসুম অতিবাহিত করেন। এতোয়েল ফ্রেয়ুস সেন্ত-রাফায়েলের হয়ে তিনি ফ্রান্সের চতুর্থ স্তরের লীগ শ্যাম্পিওনাত দে ফ্রান্স আমাতেউরে খেলেছেন। ২০০৬ সালে, তিনি লীগ ১-এর ফরাসি ক্লাব লিলিয়ে যোগদান করেন, যেখানে তিনি ৫ মৌসুম অতিবাহিত করেন। লিলিতে, তিনি একজন মূল একাদশের খেলোয়াড় হিসেবে নিজেকে প্রতিষ্ঠিত অরেন। তিনি ২০০৭ সালে, এই ক্লাবটির হয়ে অভিষেক করেন। লিলি ভক্তগণ এবং তার দলের অন্যান্য খেলোয়াড়রা তার ডাকনাম "শ্রেক" রাখেন। ২০১১ সালের জানুয়ারি মাসে, রামি স্পেনীয় ক্লাব ভ্যালেন্সিয়ায় যোগদান করেন, যেখানে তিনি ৪ মৌসুমে জন্য চুক্তি স্বাক্ষর করেন, যদিও তিনি অবিলম্বে তার পূর্ববর্তী ক্লাব ধারের খেলোয়াড় হিসেবে খেলেন। অতঃপর তিনি লিলিকে ডাবল জয়লাভ করতে সাহায্য করেন।
মরক্কো জাতীয় দল হতে ডাক পাওয়া সত্ত্বেও তিনি তা প্রত্যাখ্যান করেন। তিনি ২০১০ ফিফা বিশ্বকাপের ফ্রান্স প্রাথমিক দলের একজন সদস্য ছিলে, কিন্তু তিনি মূল দলে স্থান পাননি। ২০১০ সালের ১১ই আগস্ট তারিখে, রামি নরওয়ের বিরুদ্ধে এক প্রীতি ম্যাচে ফ্রান্স জাতীয় দলের হয়ে খেলার মাধ্যমে আন্তর্জাতিক পর্যায়ে অভিষেক করেন।
ইচি
ইচি (জাপানি: エッチ "ইচি", ইংরেজি: Ecchi "ইচি" আ-ধ্ব-ব: ] ) নামক জাপানিজ শব্দটি সাধারণত অশ্লীলতা বুঝাতে ব্যবহার করা । বিশেষণ হিসাবে এর ব্যবহারিত অর্থ "সেক্সি", "অশ্লীল" , "দুষ্টুমিপূর্ণ" বা "নিন্দনীয়"। এর অর্থ এমন হলেও একে হেন্তাই-র চেয়ে হাল্কা হিসাবে ব্যবহারিত হয় ।
এই শব্দটি অ্যানিমে ভক্তদের কাছে বেশ জনপ্রিয় । জাপানি অ্যানিমে গ্ণমাধ্যমগুলোতে ইচি বলতে দুষ্টুমিপূর্ণ কাজকে বা ইফটিজিং বুঝায় । অনেক সময় জাপানিজে কোনো মানুষের চরিত্র বুঝায়। কিন্তু অ্যানিমেতে ইচি বলতে হেন্তাই-র কাছাকাছি অ্যানিমেশনকে উল্লেখ করা হয় । যা হেন্তাই-র মতো কিন্তু আসলে হেন্তাই নয় ।
ইচি ধরণের অ্যানিমেতে ভালবাসা , ইফটিজিং দেখা গেলেও অনেক ইচি অ্যানিমেতে মজা বুঝাতে ব্যবহারিত হয় । সেখানে একজন মানুষের কুচিন্তা ভাবনাকে প্রাধান্য দেয়া হয় । এভাবেই ইচি অ্যানিমের কাঠামো তৈরি করা হয় । নিচে কিছু ইচি অ্যানিমের তালিকা দেয়া হলো :
কেভিন ফাইগি
কেভিন ফাইগি, পি.জি.এ. (জন্ম জুন ২, ১৯৭৩) হলেন একজন মার্কিন চলচ্চিত্র প্রযোজক এবং মার্ভেল স্টুডিওসের সভাপতি। চলচ্চিত্রগুলি যা তিনি প্রযোজনা করেছেন তাদের $১৬ বিলিয়নের চেয়েও বেশি একটি সংযুক্ত বিশ্বব্যাপী বক্স অফিস আয় আছে। ফাইগি প্রোডিউসার গিল্ড অব অ্যামেরিকার একজন সদস্য।
কেভিন ওয়েস্টফিল্ড, নিউ জার্সি-তে বড় হন, যেখানে তিনি ওয়েস্টফিল্ড উচ্চ বিদ্যালয় থেকে স্নাতক পাস করেন। ১৯৫০-এর দশকে তার নানা একজন টেলিভিশন প্রযোজক ছিলেন, সোপ ওপেরাতে কাজ করতেন যার মধ্যে রয়েছে "দ্য গাইডিং লাইট" এবং "এস দ্য ওয়ার্ল্ড টার্ন্স"।
উচ্চ বিদ্যালয়ের পর, ফাইগি ইউনিভার্সিটি অফ সাউথার্ন ক্যালিফর্নিয়া স্কুল অফ সিনেম্যাটিক আর্টসের জন্য আবেদন করেন, তার পছন্দের পরিচালক: জর্জ লুকাস, রন হাওয়ার্ড এবং রবার্ট জেমেকিসের শিক্ষা প্রতিষ্ঠান। তার প্রথম পাঁচটি আবেদন বাতিল করা হয়, কিন্তু তিনি চালিয়ে যান এবং ষষ্ঠবার গ্রহণ করা হয়।
তার পুর্বে করা কাজের মধ্যে রয়েছে "ভলকানো" এবং "ইউ'ভ গট মেইল"-এ নির্বাহী প্রযোজক লওরেন শূলার ডোনারের সহায়ক হওয়া।
২০০০-এ, তাকে একজন প্রযোজক হিসেবে মার্ভেল দ্বারা ভাড়া করা হয়।
প্রথম "এক্স-মেন" চলচ্চিত্রে, তার মার্ভেল ইউনিভার্সের জ্ঞানের কারণে, ডোনার ফাইগি-কে সহযোগী প্রযোজক বানিয়ে দেন। অ্যাভি অ্যারাড-কে মুগ্ধ করে, তিনি একই বছর মার্ভেল স্টুডিওসে তার সহকারী অধিনায়ক হিসেবে কাজের জন্য ভাড়া করেন। ফাইগি মার্চ ২০০৭-এ মার্ভেল স্টুডিওসের প্রযোজনা সভাপতি হিসেবে খ্যাত হন।
ফাইগি ফেব্রুয়ারি ২২, ২০১৩-তে আইসিজি (ICG) প্রচারবিদ সংঘ পুরষ্কারে বছরের মোশন পিকচার ক্রীড়ক অর্জন করেন। পুরষ্কারে সমিতির সভাপতি, হেনরি বলিনগার, বলেন "কেভিন ফাইগির একটি চলচ্চিত্রের প্রচারনা এবং বিপণনের বোঝা এবং রসাস্বাদনের সফলতা গত ১০ বছরের সময়ের মার্ভেল কমিক বইয়ের পাতা থেকে অভিযোজিত ব্লকবাস্টার বৈশিষ্ট্য চলচ্চিত্রের গুচ্ছে এনে দেয়।"
২০১৯ সালে প্রোডিউসার গিল্ড অব অ্যামেরিকা দ্বারা ফাইগিকে নাটুকে মোশন পিকচারে ডেভিড ও. সেলজনিক পুরষ্কারে পুরষ্কিত করা হবে।
ফাইগি ক্যাটলিনকে বিবাহ করেন, একজন কার্ডিওথোরাসিক নার্স যার সাথে তার একটি কন্যা আছে যার জন্ম হয় ২০০৯-তে।
প্রেসনেল কিম্পেম্বে
প্রেসনেল কিম্পেম্বে (জন্ম: ১৩ আগস্ট ১৯৯৫) হলেন একজন ফরাসি পেশাদার ফুটবলার, যিনি ফরাসি ক্লাব প্যারিস সেন্ট জার্মেই এবং ফ্রান্স জাতীয় দলের একজন রক্ষণভাগের খেলোয়াড় হিসেবে খেলেন। তিনি সেন্টার ব্যাক এবং লেফট ব্যাক উভয় স্থানেই খেলে থাকেন।
শের
শের (; জন্ম: শেরিলিন সার্কিসিয়ান, ২০ মে ১৯৪৬) হলেন একজন মার্কিন গায়িকা ও অভিনেত্রী। তাকে প্রায়শই পপ দেবী বলে অভিহিত করা হয়, তাকে পুরুষ শাসিত এই শিল্পে নারী সায়ত্বশাসনের প্রতিনিধি বলে উল্লেখ করা হয়। তিনি তার ভিন্নধর্মী কন্ট্রাল্টো কণ্ঠের জন্য প্রসিদ্ধ। তিনি বিনোদনের বিভিন্ন ক্ষেত্রে কাজ করেছেন এবং তার ছয় দশকের দীর্ঘ কর্মজীবনে বিভিন্ন রীতি ও উপস্থিতি গ্রহণ করেছেন।
১৯৬৫ সালে "আই গট ইউ বেব" গানটি মার্কিন ও ব্রিটিশ চার্টের শীর্ষে পৌঁছালে লোক-রকধর্মী সনি ও শের স্বামী-স্ত্রী যুগলের একজন হিসেবে তিনি জনপ্রিয়তা অর্জন করেন। ১৯৬৭ সালের শেষের দিকে বিশ্বব্যাপী তাদের ৪০ মিলিয়ন রেকর্ড বিক্রি হয়। যুগল অ্যালবামের পাশাপাশি তিনি একক অ্যালবামও প্রকাশ করতে থাকেন। ১৯৬৬ সালে তার প্রথম মিলিয়নের অধিক বিক্রিত গান "ব্যাং ব্যাং (মাই বেবি শট মি ডাউন)"।
১৯৮২ সালে "কাম ব্যাক টু দ্য ফাইভ অ্যান্ড ডাইম, জিমি ডিন, জিমি ডিন" নাটক দিয়ে তার ব্রডওয়েতে অভিষেক হয় এবং পরে তিনি এর চলচ্চিত্রায়নেও অভিনয় করেন। তিনি পরবর্তীতে "সিল্কউড" (১৯৮৩), "মাস্ক" (১৯৮৫) ও "মুনস্ট্রাক" (১৯৮৭) চলচ্চিত্রে তার অভিনয় দিয়ে সমাদৃত হন এবং শেষোক্ত চলচ্চিত্রের জন্য তিনি শ্রেষ্ঠ অভিনেত্রীর জন্য একাডেমি পুরস্কার অর্জন করেন। পরবর্তীতে তিনি আবার তার সঙ্গীত কর্মজীবনে ফিরে যান এবং তার প্রকাশিত "শের" (১৯৮৭), "হার্ট অব স্টোন" (১৯৮৯) ও "লাভ হার্টস" (১৯৯১) অ্যালবামগুলো সফল হয়।
শের একটি গ্র্যামি পুরস্কার, একটি এমি পুরস্কার, একটি একাডেমি পুরস্কার, তিনটি গোল্ডেন গ্লোব পুরস্কার, একটি কান চলচ্চিত্র উৎসব পুরস্কার, একটি বিশেষ সিএফডিএ ফ্যাশন পুরস্কার এবং আরও বেশ কিছু সম্মাননা অর্জন করেছেন। তার ১০০ মিলিয়ন রেকর্ড বিক্রি হয়েছে, যার ফলে তিনি সর্বাধিক বিক্রিত সঙ্গীতশিল্পীদের মধ্যে অন্যতম। তিনি একমাত্র শিল্পী যার ১৯৬০-এর দশক থেকে ২০১০-এর দশক পর্যন্ত প্রতি দশকে একটি করে বিলবোর্ড তালিকার শীর্ষ একক অ্যালবাম রয়েছে। সঙ্গীত ও অভিনয়ের বাইরে তিনি তার রাজনৈতিক মতাদর্শ, মানবহিতৌষী কর্মকাণ্ড, ও সামাজিক কর্মকাণ্ড, যেমন এলজিবিটি অধিকার ও এইচআইভি/এইডস প্রতিরোধের জন্য প্রসিদ্ধ।
রাফায়েল ভারান
রাফায়েল জেভিয়ের ভারান (; জন্ম: ২৫ এপ্রিল ১৯৯৩) হলেন একজন ফরাসি পেশাদার ফুটবলার, যিনি স্পেনীয় ক্লাব রিয়াল মাদ্রিদ এবং ফ্রান্স জাতীয় দলের হয়ে একজন রক্ষণভাগের খেলোয়াড় হিসেবে খেলেন।
ভারান ২০১০–১১ মৌসুমে, ফয়াসি ক্লাব আরসি লঁসের হয়ে খেলার মাধ্যমে তার পেশাদার ক্যারিয়ার শুরু করেন। এরপূর্বে তিনি এই ক্লাবের যুব পর্যায়ের হয়ে খেলেছেন। প্রথমে তিনি মূল একাদশের সাথে প্রশিক্ষণ গ্রহণ করতেন এবং বেঞ্চে বদলি খেলোয়াড় হিসেবে থাকতেন। ২০১০ সালের ৭ই নভেম্বর তারিখে, মন্তপিলিয়ারের বিরুদ্ধে লীগ ম্যাচে খেলার মাধ্যমে তিনি অভিষেক করেন। ফরাসি ক্লাব আরসি লঁসের হয়ে এক মৌসুম খেলার পর, ২০১১ সালের গ্রীষ্মে তিনি স্পেনীয় ক্লাব রিয়াল মাদ্রিদে যোগদান করেন। স্পেনীয় ক্লাবটিতে যোগদানের পর থেকে তিনি এপর্যন্ত ২০০-এর অধিক ম্যাচ খেলেছেন এবং ক্লাবটির হয়ে ১৪টি শীর্ষ শিরোপা জয়লাভ করেছেন, যার মধ্যে ২টি লা লিগা শিরোপা, ৩টি উয়েফা চ্যাম্পিয়ন্স লীগ শিরোপা রয়েছে। মাত্র ২৪ বছর বয়সে, তিনি ৩টি উয়েফা চ্যাম্পিয়ন্স লীগ শিরোপা জয়লাভ করেছেন; এটি "উয়েফা চ্যাম্পিয়ন্স লীগের খেলোয়াড়দের মধ্যে সর্বকনিষ্ঠ রক্ষণভাগের খেলোয়াড়" হিসেবে একটি রেকর্ড। তার পূর্বে এমন কীর্তি করেছেন সাবেক ইতালীয় রক্ষণভাগের খেলোয়াড় পাওলো মালদিনি, যিনি ২৬ বছর বয়সে ৩টি শিরোপা জয়লাভ করতে সক্ষম হয়েছিলেন।
ভারান ফ্রান্সের বেশ কয়েকটি বয়সভিত্তিক দলের হয়ে খেলেছেন; যার মধ্যে রয়েছে ফ্রান্স অনূর্ধ্ব-১৮, ফ্রান্স অনূর্ধ্ব-২০ এবং ফ্রান্স অনূর্ধ্ব-২১। তিনি ২০১৩ সালের মার্চ মাসে, ফ্রান্স জাতীয় দলের হয়ে খেলার মাধ্যমে আন্তর্জাতিক পর্যায়ে অভিষেক করেন। তিনি ২০১৪ ফিফা বিশ্বকাপের ফ্রান্স দলের একজন সদস্য ছিলেন। ২০১৪ ফিফা বিশ্বকাপে তার অসাধারণ খেলার জন্য তিনি টুর্নামেন্টটির সেরা যুব খেলোয়াড়ের জন্য মনোনীত হয়েছিলেন।
আরসি লঁসের কোচ এরিক আসাদুরিয়ান ভারানেকে একজন "সত্যিকারের প্রথম শ্রেণির খেলোয়াড়" হিসেবে অভিহিত করেছেন, যিনি "কৌশলগত এবং প্রযুক্তিগত উভয় স্তরের তৃপ্তিকর" খেলা প্রদর্শন করতে সক্ষম। ২০১৪ সালের জানুয়ারি মাসে, দ্য গার্ডিয়ান পত্রিকা তাকে ইউরোপের "শীর্ষ ১০ আশাপ্রদ যুব খেলোয়াড়"-এর তালিকায় স্থান দিয়েছে। বহু সাবেক খেলোয়াড় এবং বর্তমান ফুটবল ম্যানেজার (যেমন: ফার্নান্দো হিয়েরো এবং জোসে মরিনহো) তাকে বিশ্ব ফুটবলের অন্যতম সেরা রক্ষণভাগের খেলোয়াড় হিসেবে বিবেচনা করেন।
বঁজামাঁ পাভার
বঁজামাঁ পাভার (জন্ম: ২৮ মার্চ ১৯৯৬) হলেন একজন ফরাসি পেশাদার ফুটবলার, যিনি জার্মান ক্লাব ভিএফবি স্টুটগার্ট এবং ফ্রান্স জাতীয় দলের হয়ে একজন রক্ষণভাগের খেলোয়াড় হিসেবে খেলেন।
জিব্রিল সিদিবে
জিব্রিল সিদিবে (জন্ম: ২৯ জুলাই ১৯৯২) হলেন একজন ফরাসি পেশাদার ফুটবলার, যিনি ফরাসি ক্লাব মোনাকো এবং ফ্রান্স জাতীয় দলের হয়ে একজন রক্ষণভাগের খেলোয়াড় হিসেবে খেলেন।
বঁজামাঁ মঁদি
বঁজামাঁ মঁদি (; জন্ম: ১৭ জুলাই ১৯৯৪) হলেন একজন ফরাসি পেশাদার ফুটবলার, যিনি প্রিমিয়ার লীগ ক্লাব ম্যানচেস্টার সিটি এবং ফ্রান্স জাতীয় দলের হয়ে একজন রক্ষণভাগের খেলোয়াড় হিসেবে খেলেন। ২০১৭ সালে, ফরাসি ক্লাব এএস মোনাকো এফসি হতে এক রক্ষণভাগের খেলোয়াড়ের জন্য তৎকালীন রেকর্ড পরিমান স্থানান্তর পারিশ্রমিকের মাধ্যমে ম্যানচেস্টার সিটিতে যোগদান করেন।
মঁদি ফ্রান্সের বয়সভিত্তিক বেশ কয়েকটি দলের প্রতিনিধিত্ব করেছেন; তার মধ্যে ফ্রান্স অনূর্ধ্ব-১৬, ফ্রান্স অনূর্ধ্ব-১৭ এবং ফ্রান্স অনূর্ধ্ব-২১ দল অন্যতম। তিনি অনূর্ধ্ব-১৭ দলের হয়ে খেলার সময় ২০১১ ফিফা অনূর্ধ্ব-১৭ বিশ্বকাপে অংশগ্রহণ করেন, যেখানে ফ্রান্স কোয়ার্টার-ফাইনাল পর্যন্ত পৌঁছেছিল।
২০১৭ সালের মার্চ মাসে, লুক্সেমবার্গ জাতীয় দল এবং স্পেন জাতীয় দলের বিরুদ্ধে ম্যাচের জন্য সর্বপ্রথম ফ্রান্স জাতীয় দল হতে ডাক পান। অতঃপর ২০১৭ সালের ২৫শে মার্চ তারিখে, লুক্সেমবার্গের বিরুদ্ধে ম্যাচের মাধ্যমে ফ্রান্সের হয়ে আন্তর্জাতিক পর্যায়ে অভিষেক করেন; উক্ত খেলাতি ৩–১ গোলে জয়লাভ করে ফ্রান্স।
২০১৮ সালের ১৭ই মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ফ্রান্সের ২৩ সদস্যের চূড়ান্ত দলের ডাক পান।
!জাতীয় দল!!সাল!!উপস্থিতি !!গোল
! colspan=2|মোট!!৪!!০
লুকাস এর্নান্দেজ
লুকাস ফ্রান্সোয়া বের্নার্দ এর্নান্দেজ (; জন্ম: ১৪ ফেব্রুয়ারি ১৯৯৬), সহজভাবে লুকাস ( নামেও পরিচিত), হলেন একজন ফরাসি পেশাদার ফুটবলার, যিনি স্পেনীয় ক্লাব আতলেতিকো মাদ্রিদ এবং ফ্রান্স জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি লেফট ব্যাক এবং সেন্টার ডিফেন্ডার উভয় স্থানেই খেলতে পারেন।
ব্লেস মাতুইদি
ব্লেস মাতুইদি (; জন্ম: ৯ এপ্রিল ১৯৮৭) হলেন একজন ফরাসি পেশাদার ফুটবলার, যিনি ইতালীয় ক্লাব জুভেন্টাস এবং ফ্রান্স জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত সেন্টাল মিডফিল্ডার পজিশনে খেলে থাকেন। তাকে মাঝেমাঝেই "ভয়ঙ্কর এবং শক্তিশালী খেলোয়াড়" হিসেবে অভিহিত করা হয়ে থাকে। ইলে-দে -ফ্রান্সের অঞ্চলভিত্তিক অপেশাদার ফুটবল ক্লাবের হয়ে খেলার মাধ্যমে মাতুইদি ফুটবল জগতে পদার্পণ করেন; তার মধ্যে ইউএস ফন্তেনে-সু-বোয়া এবং সিও ভিন্সেনোয়া উল্লেখযোগ্য। ১৯৯৯ সালে, মর্যাদাপূর্ণ ফরাসি ক্লাব আইএনএফ ক্লেয়ারফন্তেনের একাডেমী পর্যায়ে যোগদান করেন। আইএনএফ ক্লেয়ারফন্তেন হতে চলে আসার পর, মাতুইদি অর্ধ-পেশাদার ক্লাব ইউএস ক্রেতেইল-লুজিতানোসে যোগদান করেন এবং সেখানে ৩ মৌসুম ক্লাবের একাডেমী পর্যায়ে অতিবাহিত করেন। ২০০৪ সালে, তিনি পেশাদার ক্লাব ত্রয়েস এসিতে যোগদান করেন এবং ২০০৪–০৫ মৌসুমে লীগ ১-এ খেলার মাধ্যমে তার পেশাদার ক্যারিয়ার শুরু করেন। ত্রয়েসের হয়ে ৩ মৌসুম খেলার পর, মাতুইদি এএস সেন্ট-ইতিয়েনে যোগদান করেন। এএস সেন্ট-ইতিয়েনের হয়ে তিনি প্রথমবারের মতো কোন উয়েফা লীগে খেলেন। ২০০৯–১০ মৌসুমে, আলাইন পেরিন তাকে দলের অধিনায়কের জন্য নির্ধারণ করেন। ২০১১ সালের জুলাই মাসে, এএস সেন্ট-ইতিয়েনে ৪ মৌসুম খেলার পর, মাতুইদি ৩ বছরের চুক্তিতে ফরাসি ক্লাব প্যারিস সেন্ট জার্মেইয়ে যোগদান করেন।
তিনি ফ্রান্সের বয়সভিত্তিক বেশ কয়েকটি দলের হয়ে খেলেছেন; যার মধ্যে রয়েছে অনূর্ধ্ব-১৯ এবং অনূর্ধ্ব-২১। ২০১০ সালের আগস্ট মাসে, তৎকালীন নতুন ম্যানেজার লরেন্ত ব্লাঙ্ক দ্বারা তিনি প্রথমবারের মতো ফ্রান্সের জাতীয় দলে ডাক পান। ২০১০ সালের সেপ্টেম্বর মাসে, ২০১২ উয়েফা ইউরোর বাছাইপর্বে বসনিয়া ও হার্জেগোভিনার বিরুদ্ধে ফ্রান্স জাতীয় দলের হয়ে খেলার মাধ্যমে তিনি আন্তর্জাতিক পর্যায়ে অভিষেক করেন। তার অভিষেকের পর থেকে এপর্যন্ত তিনি ২টি উয়েফা ইউরোপিয়ান চ্যাম্পিয়নশিপ এবং ১টি ফিফা বিশ্বকাপ অংশগ্রহণ করেছেন। তিনি ২০১৬ উয়েফা ইউরো রানার-আপ ফ্রান্স দলের একজন সদস্য ছিলেন।
এনগোলো কঁতে
এনগোলো কঁতে (; জন্ম: ২৯ মার্চ ১৯৯১) হলেন একজন ফরাসি পেশাদার ফুটবলার, যিনি প্রিমিয়ার লীগ ক্লাব চেলসি এবং ফ্রান্স জাতীয় দলের হয়ে একজন মধ্যমাঠের খেলোয়াড় হিসেবে খেলেন।
ইউএস বুলোগ্নের হয়ে খেলার মাধ্যমে কান্তে তার পেশাদার ক্যারিয়ার শুরু করেন এবং পরবর্তীতে দুই মৌসুমের জন্য স্তাদ মালয়ার্ব কঁনের লীগ ১-এ খেলেন। ২০১৫ সালে, তিনি প্রিমিয়ার লীগ ক্লাব লেস্টার সিটিতে ৫.৬ মিলিয়ন ইউরোর বিনিময়ে এক চুক্তি স্বাক্ষর করেন। যোগদানের পর থেকেই তিনি ক্লাবটির একজন অখণ্ড খেলোয়াড়ে পরিণত হন। তিনি ২০১৫–১৬ মৌসুমে লেস্টার সিটিকে তাদের ইতিহাসে প্রথম প্রিমিয়ার লীগ শিরোপা জয়লাভ করতে সাহায্য করেন। তিনি উক্ত ক্লাবের হয়ে শুধুমাত্র একটি মৌসুম অতিবাহিত করেন। এর পরবর্তী বছরে, তিনি প্রিমিয়ার লীগের এক ক্লাব চেলসিতে ৩২ মিলিয়ন ইউরোর যোগদান করেন। চেলসিতে যোগদানের প্রথম মৌসুমেই তিনি আবারো প্রিমিয়ার লীগ শিরোপা জয়লাভ করতে সক্ষম হন। ২০১৬–১৭ মৌসুমে, তিনি পিএফএ খেলোয়াড়দের বছরের সেরা খেলোয়াড় এবং এফডাব্লিউএ বছরের সেরা ফুটবলারের পুরষ্কার জয়লাভ করেন। ১৯৯২ এবং ১৯৯৩ সালে এরিক কাঁতোয়াঁর পর, তিনি প্রথম খেলোয়াড় হিসেবে একজন আউটফিল্ড খেলোয়াড় হিসেবে পরপর দুই প্রিমিয়ার লীগ শিরোপা দুই ক্লাবের হয়ে জয়লাভ করেন।
২০১৬ সালে ফ্রান্স জাতীয় দলের হয়ে খেলার মাধ্যমে আন্তর্জাতিক পর্যায়ে অভিষেক করেন। তিনি একই বছরের ২০১৬ উয়েফা ইউরো রানার-আপ ফ্রান্স দলের একজন সদস্য ছিলেন।
স্তেভেন জঞ্জি
স্তেভেন এনকেম্বোয়াঞ্জা মাইক ক্রিস্তোফার জঞ্জি (জন্ম: ১৫ ডিসেম্বর ১৯৮৮) হলেন একজন ফরাসি পেশাদার ফুটবলার, যিনি স্পেনীয় ক্লাব সেভিয়া এবং ফ্রান্স জাতীয় দলের হয়ে একজন মধ্যমাঠের খেলোয়াড় হিসেবে খেলেন।
তিনি লীগ ২ ক্লাব আমিয়েন্সের হয়ে খেলার মাধ্যমে তিনি তার পেশাদার ক্যারিয়ার শুরু করেন। তিনি তার খেলার মাধ্যমে সকলকে মুগ্ধ করে দিয়ে ২০০৯ সালে ৬৫০,০০০ ইউরোর বিনিময়ে প্রিমিয়ার লীগ ক্লাব ব্ল্যাকবার্ন রোভার্সে যোগদান করেন। তিনি তিন মৌসুমের জন্য ইউড পার্কে খেলেছেন, যখন ব্ল্যাকবার্ন রোভার্স অবনমিত হয়ে নিম্নস্তরের লীগে চলে যায়। যদিও তিনি প্রিমিয়ার লিগেই থেকে যান; তিনি ৩ মিলিয়ন ইউরোর বিনিময়ে প্রিমিয়ার লীগের অন্য ক্লাব স্টোক সিটিতে যোগদান করেন। স্টোক সিটিতে তিনি টনি পুলিসের নেতৃত্বে নিজেকে দলের একজন প্রধান সদস্য হিসেবে গড়ে তোলেন। তিনি ২০১৪–১৫ মৌসুমে স্টোক সিটি বছরের সেরা খেলোয়াড়ের পুরষ্কার জয়লাভ করেন। অতঃপর ২০১৫ সালের জুলাই মাসে, ৭ মিলিয়ন ইউরোর বিনিময়ে স্পেনীয় ক্লাব সেভিয়ায় যোগদান করেন এবং তিনি তার প্রথম মৌসুমেই উয়েফা ইউরোপা লীগ জয়লাভ করতে সক্ষম হন।
জঞ্জি ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। তিনি তার পৈতৃকসূত্রীয় দেশ ডিআর কঙ্গোর হয়ে খেলার সুযোগ পেয়েছিলেন, কিন্তু তিনি তা প্রত্যাখ্যান করেন। অন্যদিকে, তিনি ইংল্যান্ড জাতীয় দলের হয়ে খেলতে চেয়েছিলেন, কিন্তু তাতে তিনি ব্যর্থ হন। অতঃপর ২০১৭ সালের নভেম্বর মাসে, তিনি ফ্রান্স জাতীয় ফুটবল দল|ফ্রান্স জাতীয় দলের]] হয়ে খেলার মাধ্যমে আন্তর্জাতিক পর্যায়ে অভিষেক করেন।
সেভিয়া
ব্যক্তিগত
থমাস লেমার
থমাস লেমার (জন্ম: ১২ নভেম্বর ১৯৯৫) হলেন একজন ফরাসি পেশাদার ফুটবলার, যিনি লীগ ১ ক্লাব মোনাকো এবং ফ্রান্স জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি তার বহুমুখতা, দুই উইংয়ে খেলার যোগ্যতা এবং সেন্টার ভালো ফলাফলের প্রদর্শনের জন্য অধিক পরিচিত। অন্যদিকে, তার ড্রিবলিং এবং পাস দেওয়ার দক্ষতাও অসাধারণ।
২০১৩ সালে, কঁনের হয়ে খেলার মাধ্যমে তিনি তার পেশাদার ক্যারিয়ার শুরু করেন। অতঃপর ২০১৫ সালে, ৩.৪ মিলিয়ন ইউরোর বিনিময়ে লীগ ১ ক্লাব মোনাকোয় যোগদান করেন।
তিনি ফ্রান্সের অনূর্ধ্ব-১৭ হয়ে অনূর্ধ্ব-২১ পর্যন্ত প্রত্যেক পর্যায়ে ফ্রান্সের প্রতিনিধিত্ব করেন এবং ২০১৬ সালে আইভরি কোস্ট জাতীয় দলের বিরুদ্ধে এক ম্যাচে ফ্রান্স জাতীয় দলের হয়ে খেলার মাধ্যমে আন্তর্জাতিক পর্যায়ে অভিষেক করেন।
গুইদো পিজ্জারো
গুইদো হারনান পিজ্জারো দেমেস্ত্রি (ফেব্রুয়ারি ২৬, ১৯৯০) একজন আর্জেন্টাইন পেশাদার ফুটবলার যিনি স্প্যানিশ ক্লাব সেভিয়া এবং আর্জেন্টিনার হয়ে খেলেন।
২০০৯ সালে আর্জেন্টাইন ক্লাব লেনাসের হয়ে পিজ্জারোর অভিষেক হয়। ২০১৩ সালের জুলাইয়ে মেক্সিকান ক্লাব টাইগরেস ইউএনএলে যোগ দেয়। টাইগরেসের হয়ে মেক্সিকো আপারচুরা ২০১৪ মৌসুম এবং ২০১৫ কোপা লিবার্তোরেস ফাইনালে পরাজিত হয়। টাইগরেসের হয়ে মেক্সিকো আপারচুরা ২০১৫ মৌসুম এবং আপারচুরা চ্যাম্পিয়েন্সিপ ২০১৬ এর শিরোপা লাভ করে। ২০১৭ সালের জুলাইয়ে তিনি স্প্যানিশ ক্লাব সেভিয়া এফসিতে যোগ দেন।
২০১৬ সালে পিজ্জারো কোপা আমেরিকার জন্য আর্জেন্টিনার প্রাথমিক দলে ডাক পান, কিন্তু মুলদলে ডাক পাননি। নভেম্বরে ব্রাজিল এবং কলম্বিয়ার বিপক্ষে ম্যাচের জন্য ডাক পেলেও খেলার সুযোগ পাননি। ২০১৭ সালের ২৮ মার্চে বলিভিয়ার বিপক্ষে পিজ্জারোর অভিষেক হয়।
২০১৮ সালের মে'তে বিশ্বকাপের জন্য আর্জেন্টিনার ৩৫ সদস্যের দলে ডাক পান।
করেন্তিনো তোলিসো
করেন্তিনো তোলিসো (জন্ম: ৩ আগস্ট ১৯৯৪) হলেন একজন ফরাসি পেশাদার ফুটবলার, যিনি জার্মান ক্লাব বায়ার্ন মিউনিখ এবং ফ্রান্স জাতীয় দলের হয়ে একজন মধ্যমাঠের খেলোয়াড় হিসেবে খেলেন।
তোলিসো লিয়োন হতে ফুটবল খেলার শিক্ষা সম্পন্ন করেন। তিনি ২০১৩ সালে ক্লাবটির হয়ে খেলার মাধ্যমে তার পেশাদার ক্যারিয়ার শুরু করেন এবং তিনি ক্লাবটির হয়ে সর্বমোট ১৬০টি ম্যাচে খেলেছেন এবং ২৯টি গোল করেছেন। তিনি ২০১৭ সালে, ৪১.৫ মিলিয়ন ইউরোর বিনিময়ে জার্মান ক্লাব বায়ার্ন মিউনিখে যোগদান করেন, এটি একটি জার্মান ক্লাবের জন্য স্থানান্তর রেকর্ড
২০১৭ সালে, ফ্রান্স জাতীয় দলের হয়ে খেলার মাধ্যমে আন্তর্জাতিক পর্যায়ে অভিষেক করেন। এরপূর্বে তিনি ফ্রান্সের বয়সভিত্তিক দলের হয়ে খেলেছেন।